


**Projektgazda: Európai Uniós Társadalmi Célú Nonprofit Kft. és a Békés Megyei Területi Társadalmi Aktivitás Nonprofit Kft.**



|  |  |
| --- | --- |
| 2015 | Kitörési pont a háztáji gazdaságok irányába program továbbfejlesztése Békés megyére |

Tartalom

I. ELŐZMÉNYEK 3

II. HELYZETELEMZÉS 3

II.1. A projekt környezeti, társadalmi, gazdasági hátterének bemutatása 3

II.1.1. A projekt célterületének besorolása 3

II.1.2. Környezeti háttér 5

II.1.3. Békés megye társadalmi jellemzői 6

II.1.4. Gazdasági környezet bemutatása 14

III. STRATÉGIAI PROBLÉMÁK ÖSSZEFOGLALÁSA 20

IV. CÉLOK MEGHATÁROZÁSA 22

IV.1. Békés megye céljai 22

IV.2. A tervezett program átfogó és konkrét céljai 22

IV.3. Strukturált célfa 23

V. SZAKMAI PROGRAM 25

V.1. Működési modell 25

V.2. EFOP tevékenységek 28

V.3. GINOP tevékenységek 32

V.4. Indikátorok becslése 36

V.4.1. EFOP indikátorok 36

V.4.2. GINOP indikátorok 36

VI. FINANSZÍROZÁSI MODELL 37

VI.1. A humánerőforrás-fejlesztésének lehatárolása 37

VI.1.1. Az EFOP releváns intézkedése 37

VI.1.2. GINOP relevnás intézkedése 37

VI.2. Részletes költségvetés 39

VI.2.1. EFOP programból 39

VI.2.2. GINOP programból 43

VII. PROJEKTGAZDA ELÉRHETŐSÉGE 46

# I. ELŐZMÉNYEK

**Dél-Békési tranzitfoglalkoztatási program** – Az ún. BM pilot projekt célja volt, hogy **híd szerepet töltsön be a humánerőforrás-fejlesztésbe bevont célcsoportok munkatapasztalat-szerzése és a későbbi valós versenypiaci körülmények között működő szociális szövetkezetek között**. A jellemzően mezőkovácsházi járásra épített program célja volt, hogy **háztáji gazdaságok jöjjenek létre és a program eredményeként létrejövő brigádok a későbbiekben önállóan működő szociális szövetkezetekként tudjanak működni**. A 450 fős pilot főként növénytermesztéssel és állattenyésztéssel foglalkozott. Cél volt, hogy hálózatfejlesztéssel közös beszerzés, közös piacra lépés, értékesítés valósulhasson meg a brigádok között. A program során megtermelt árut (állatok, növények, fóliaházak, takarmány, bevétel) a program lezártával az újonnan alakuló szociális szövetkezetek kapták meg, akik e tőkével lesznek képesek a további fejlesztések megvalósítására. További fejlesztési cél a GINOP-ból történő telephelyfejlesztés, a hozzáadott érték növelés (feldolgozás, csomagolás, tárolás), a piacra lépés, és a működésracionalizálás az inkubátorház-szolgáltatások kialakításával, igénybevételével.

# II. HELYZETELEMZÉS

## II.1. A projekt környezeti, társadalmi, gazdasági hátterének bemutatása

### II.1.1. A projekt célterületének besorolása

A 2015. január 1-jétől hatályba lépett „**290/2014. (XI. 26.) Kormányrendelet a kedvezményezett járások besorolásáról”** tartalmazza a fejlesztendő-, a kedvezményezett, komplex programmal fejlesztendő-, regionális szempontból kedvezményezett járásokat, illetve a súlyos természeti vagy civilizációs katasztrófával sújtott térségek listáját, illetve a különféle mutatók tartalmát, számításának módszertanát.

A kormányrendelet 1. § (1) bekezdése alapján a járások területi fejlettség alapján történő besorolásánál a

1. társadalmi és demográfiai,
2. lakás és életkörülmények,
3. helyi gazdaság és munkaerő-piaci, valamint
4. infrastruktúra és környezeti mutatókból.

A 4 mutatócsoportból képzett komplex mutatót szükséges figyelembe venni.

**Járások típusai:**

* **fejlesztendő járások:** a kedvezményezett járásokon belül azok a legalacsonyabb komplex mutatóval rendelkező járások, amelyekben az ország lakónépességének 15%-a él
* **kedvezményezett járások**: azok a járások, amelyeknek komplex mutatója kisebb, mint az összes járás komplex mutatójának átlaga, azaz 46,79
* **komplex programmal fejlesztendő járások**: a kedvezményezett járásokon belül azok a legalacsonyabb komplex mutatóval rendelkező járások, amelyekben az ország lakónépességének 10%-a él,
* regionális szempontból kedvezményezett járások: a regionális területfejlesztési konzultációs fórumok által kijelölt járások,
* **súlyos természeti vagy civilizációs katasztrófával sújtott térség**: a fejlesztendő járásokkal egyenlő elbánásban részesülő térség, amelyben a károk felszámolása, a helyi társadalmi-gazdasági élet normál működésének beindítása tartós, több éves fejlesztést igényel, ahol a térség fejlődési lehetőségeit a katasztrófa több évre súlyosan korlátozza,

A kedvezményezett járások körét az Európai Uniós tervezési ciklusoknak megfelelően felül kell vizsgálni. A felülvizsgálatot a kormány külön ütemezésben is kezdeményezheti.

A megyénkben fekvő sarkadi járás országosan a 11-ik, míg a mezőkovácsházi járás a 14-ik leghátrányosabb helyzetű járás a 176 nem budapesti járás között. Mindkét járás komplex mutatójának értéke mindössze fele, 55%-a, mint az összes járás komplex mutatójának átlaga (46,79). E két járás ezen kívül fejlesztendő-, illetve komplex programmal fejlesztendő járások között is szerepel, vagyis a legkedvezőtlenebb helyzetben lévő járások között szerepelnek.

A szeghalmi járás bár kedvezőbb helyzetben van, mégis a 62-ik, azaz több, mint 110 járást megelőz a kedvezőtlen helyzetével. A lenti táblázatban felsoroltuk a megye járásainak komplex mutatóját, amiből látható, hogy a **megye 9 járásából 7 (77,7%) alatta van az összes járás komplex mutatója átlagának.** A békéscsabai és a gyulai járás haladja meg csupán az átlagot.

A kedvezőtlen helyzethez nagymértékben hozzájárul régiós adottságunk is, hiszen a Dél-Alföldi Régió hazánk harmadik legelmaradottabb régiója az észak-magyarországi és észak-alföldi régiót követően. A hazai és külföldi tőke távolmaradása, a gyenge exportképesség, a fogyó munkaerő piaci kínálat, az elvándorlás, az elöregedési tendencia, mind jelen vannak a kistérség gazdasági-, társadalmi-, és szociális szerkezetében.

1. táblázat Békés megye járásainak besorolása

*Forrás: KSH adatai alapján saját szerkesztés*

|  |  |  |  |  |
| --- | --- | --- | --- | --- |
| **Békés megye járásai**nak besorolása  a 290/2014. (XI.26.) Kormányrendelet 2. számú melléklete alapján | | | | |
| ***Békés megye járásai a lakosságszám arányában*** | ***Komplex mutató*** | ***Kedvezményezett járás***  ***átlag 46,79 alatt*** | ***Fejlesztendő járás*** | ***Komplex programmal fejlesztendő*** |
| Sarkadi járás | 26,1 | x | x | x |
| Mezőkovácsházi járás | 26,69 | x | x | x |
| Szeghalmi járás | 36,2 | x | - | - |
| Gyomaendrődi járás | 39,26 | x | - | - |
| Szarvasi járás | 41,13 | x | - | - |
| Békési járás | 41,97 | x | - | - |
| Orosházi járás | 42,26 | x | - | - |
| Gyulai járás | 52,8 | - | - | - |
| Békéscsabai járás | 54,98 | - | - | - |
| **Összesen** | **40,15** | **x** |  |  |

**A 290/2014. (XI.26) kormányrendelet kimondja, hogy a legalacsonyabb komplex mutatóval rendelkező komplex programmal fejlesztendő járások támogatására speciális eszközrendszert kell alkalmazni.**

### II.1.2. Környezeti háttér

**ELHELYEZKEDÉS**

Békés megye a dél-alföldi régió része, az ország dél-keleti részén helyezkedik el. Területe 5631,4 km2, népességszám: 355.197[[1]](#footnote-1) fő, népsűrűsége 63,1 fő/km2. A megye nyugati részén Csongrád megyével, észak-keleten Jász-Nagykun-Szolnok, észak-nyugaton Hajdú-Bihar megyével szomszédos, délen, dél-keleten a szomszédos Romániával határos.

Békés megye legfőbb természeti kincse a termőföld, s ennek alapján elmondható, hogy mezőgazdasági termelés szempontjából az ország legjobb minőségű termőterületei közé tartozik. A rendszerváltás előtt az „ország éléskamrájának” nevezték. Nagy jelentőségű természeti erőforrás a megye termál-, és gyógyvíz készlete, és az erre alapozott fürdőhelyek. Dél-Alföldön a legmagasabb a napsütéses órák száma, ezzel a megye a harmadik helyen áll az országban.

Békéscsaba, a megyeszékhely, gazdasági és közlekedési centruma is a térségnek. Békés megyében 9 járásra tagozódva 75 település található, melyből 21 településnek városi rangja van.

**TELEPÜLÉSSZERKEZET**

Míg a korábbi évtizedekben óriásfalvas-kismezővárosi hálózat dominanciája jellemezte, addig a népességcsökkenés következtében az utóbbi két évtizedben a kis- és aprófalvak állományának növekedése, az óriásfalvak (5 ezer feletti lélekszám) eltűnése jellemezte. A településhálózatban megszaporodtak az 500 fő alatti lélekszámú aprófalvak. Az aprófalu kategória a közeljövőben akár bővülhet is, hiszen Körösújfalu, Körösnagyharsány vagy Dombiratos népessége is 550 fő alatti és monoton fogy. A kistelepülések így együttesen a településállomány 10%-át, később 15%-át is elérhetik, ami egy hagyományos „alföldi” megye esetében kifejezetten magas hányadnak számít. Ezer lakos alatt további nyolc községet találunk, ami így együtt a teljes településállomány bő negyede.

Legnagyobb népességű és legrégebbi városai: Békéscsaba (megyeszékhely és megyei jogú város), Gyula, Orosháza, Békés és Szarvas. A Dél-Alföldön található, Romániával 178 km hosszan határos megyében a közép-és kisvárosok viszonylag egyenletes rendszere dominál, a településhálózat központi eleme a lakosság 40%-át tömörítő Békéscsaba - Békés - Gyula település együttes.

A 2013. január 1-jén hatályba lépő új közigazgatási rendszerben kilenc város járási székhellyé vált (Békés, Békéscsaba, Gyomaendrőd, Gyula, Mezőkovácsháza, Orosháza, Sarkad, Szarvas, Szeghalom). A megye települései közül 19 népessége nem éri el az 1000 főt, közülük 8 községé az 500 főt sem. A Sarkadi járás és a megye középső, Orosháza - Békéscsaba - Gyomaendrőd közötti vidékei a legritkábban lakottak. Ezekben a térségekben igen alacsony, 25 fő/km2 alatti a népsűrűség. A legkisebb népsűrűségűek a Szeghalmi, Sarkadi és a Gyomaendrődi járások, a legsűrűbben lakott a Békéscsabai.

2. táblázat Békés megye járásai és lakónépessége

*Forrás: KSH adatai alapján saját szerkesztés*

|  |  |  |  |  |
| --- | --- | --- | --- | --- |
| **Békés megye járásai és lakónépessége** | | | | |
| *Békés megye járásai a lakosságszám arányában* | *Települések száma* | *Ebből város* | *Lakónépesség/fő*  *(2013.XII.31.)* | *Népesség-*  *arány a megye népességéhez viszonyítva* |
| Békéscsabai járás | 9 | 3 | 81 694 | 23% |
| Orosházi járás | 8 | 2 | 50 893 | 14,3% |
| Gyulai járás | 4 | 2 | 41 118 | 11,6% |
| Mezőkovácsházai járás | 18 | 4 | 40 186 | 11,3% |
| Békési járás | 7 | 2 | 36 877 | 10,4% |
| Szeghalmi járás | 7 | 4 | 29 760 | 8,4% |
| Szarvasi járás | 6 | 2 | 28 103 | 7,9% |
| Gyomaendrődi járás | 5 | 2 | 23 642 | 6,7% |
| Sarkadi járás | 11 | 1 | 22 926 | 6,5% |

### II.1.3. Békés megye társadalmi jellemzői

Magyarország jelenlegi helyzetét, az ország jövőbeli kilátásait alapvetően befolyásolják a területi egyenlőtlenségek. A különbségek mindig az eltérő adottságokból eredő különböző intenzitású és irányú társadalmi és gazdasági változások következményei. Ez természetes folyamat, ugyanakkor az állandósuló nagy különbségek hosszú távon hátráltathatják a kiegyensúlyozott térszerkezet kialakulását.

A következőkben ennek megfelelően vizsgáljuk a társadalom helyzetét leíró mutatókat, a jellemző folyamatokat, kitérünk a társadalmi lemaradásból és a hátrányos helyzetből fakadó problémákra, végül a projekt beavatkozási területe által közvetlenül érintett egészségi állapot jellemzőkre.

**A NÉPESSÉG SZÁMÁNAK ÉS ÖSSZETÉTELÉNEK ALAKULÁSA**

*Békés megye – Budapest és Pest megye után – a 11. legnépesebb NUTS 3 szintű egység,* lakónépessége 2013.12.31-én 355.199 fő volt. A megye lakossága az elmúlt évtizedben folyamatosan csökkent, a *népességfogyás hazánkban ezt időszakot tekintve itt volt a legintenzívebb* (9,4%) ez az országos átlagnál közel ötször rosszabb.

A népességszám csökkenésének oka a természetes fogyás, az elöregedés és az elvándorlás. A népességre vetített népmozgalmi adatok továbbra is a megye rendkívül kedvezőtlen demográfiai helyzetét jelzik: a KSH 2013-as adatai alapján az 1000 lakosra jutó élve születések száma 7,6, a halálozásoké 15,7 volt, ami 1,5 fővel kevesebb, illetve 2,7 fővel nagyobb az országosnál.

A természetes fogyás a Szarvasi és a Mezőkovácsházai kistérségben a legsúlyosabb mértékű. A megye déli határmenti egyharmadában és a Szarvas-Orosháza közötti településcsoportban a -10 ezreléket is meghaladja a népesség természetes fogyása.

A megye népességének elöregedettsége az országos átlagnál lényegesen előrehaladottabb. A megye nyugati és déli térségében magasabb fokú az elöregedés, az északkeleti részen a népesség korösszetétele kedvezőbb. A 2011-es népszámlálási adatok alapján mind létszámát, mind arányát tekintve a megyében a legnépesebb hazai nemzetiség – mintegy 9,5 ezer fővel – a roma, számuk tíz év alatt 71 százalékkal gyarapodott. A településtípusok közül arányuk csak a községekben (2,9 százalék) érte el a megyei átlagot.

Az éves szintre vetített 6,2‰-nyi fogyás a legmagasabb a régiók között, ezen belül a természetes szaporodás (fogyás) tekintetében a legnagyobb a fogyás mértéke Békés és Nógrád megyében - ugyanúgy, mint az öregedési index is.

A népesség számának csökkenése, a korösszetétel rohamos romlásának, az alacsony születésszámnak, valamint a magasabb halálozásnak, és elvándorlásnak tudható be. A felmérések szerint a térséget elsősorban a szakmával rendelkező fiatalok hagyják el; míg a betelepülők többsége hátrányos helyzetű, akik korábbi lakóingatlanukat azért adják fel, hogy olcsóbb lakáslehetőséghez jutva, a két ár különbözetéből oldják meg (ideig-óráig) egzisztenciális problémáikat. A munkahelyek, oktatási intézmények alacsony száma, valamint a rossz megközelíthetőség egyaránt gyengítik a települések lakosságmegtartó képességét.

**ELVÁNDORLÁS**

2013-ban mintegy 79.000 fővel volt kevesebb a megye lakónépessége az 1980-ban mért adatokhoz képest.[[2]](#footnote-2) Ez majdnem annyi, mintha Békéscsabáról és Sarkadról eltűnt volna a teljes lakosság. Ezen időszak alatt több mint 17 ezren döntöttek úgy, hogy kényszerűségből vagy az életkörülmények megváltoztathatásának reményében elhagyják szülőföldjüket. Ez a tendencia a térségek munkaerő-piaci helyzetével hozható összefüggésbe – a munkalehetőségek hiánya és a rossz elérhetőségi feltételek miatt a lakosság az ingázás helyett elvándorol az adott településről. A migrációban leginkább a negyven éven aluli korosztály érintett. Ők azok, aki álláskeresőként hagyják el a megyét, illetve azért, mert a bérükből nem tudják eltartani a családjukat. Békés megyében ugyanis országos összehasonlításban magas az alacsony jövedelemből élők aránya.

A hazánkban az utóbbi években tapasztalható kedvezőtlen gazdasági és társadalmi folyamatok eredményeképpen számolnunk kell az elvándorlás jelenségével, mely országos és megyei szinten is értelmezhető.

A KSH Népességtudományi Kutatóintézete által 2012-ben publikált tanulmány alapján a belföldi vándorlás intenzitása korcsoportonként jelentősen eltérő. A vándorlás valószínűsége – a vándorlás típusától függetlenül – a 20–29 év közöttieknél a legmagasabb. Az ideiglenes vándorlásoknál általában a 19 év alattiak, az állandó vándorlásoknál pedig a 30–39 év közöttiek voltak mobilabbak. Negyven év felett jelentősen visszaesik a vándorlás intenzitása.

A vándorlási folyamatok által kedvezően érintett területek között elsőként a fővárost és az agglomerációjához tartozó kistérségeket kell megemlíteni. Migrációs többlet jellemzi továbbá a magasan urbanizált térségek (megyei jogú városok) többségét. Rajtuk kívül előnyös vándorlási egyenleg mutatkozott még néhány Balaton-parti, alapvetően üdülő-funkciókat betöltő kistérségben és a nyugati határszélen. Ezzel szemben magas elvándorlás tapasztalható a kedvezőtlen gazdasági adottságú, alacsony foglalkoztatottsággal, magas munkanélküliséggel sújtott területeken, elsősorban az ország északkeleti, keleti valamint délnyugati térségeiben.[[3]](#footnote-3)

Az elvándorlás mértéke Békés megyében a válság éveiben kiemelkedően magas volt, nagymértékben meghaladta az országos átlagot, és jelentős változás ezen a téren napjainkban sem következett be.

**KORCSOPORTOS MEGOSZLÁS**

A fejlett európai országokhoz hasonlóan Magyarország számára is az egyik legnagyobb demográfiai kihívást a társadalom öregedése jelenti. Hazánkban a népesség öregedési folyamata gyorsul. Napjainkban az ország férfi lakosságának átlagos életkora 39 év, a nőké 43 év, a két évtizeddel ezelőtt tapasztalhatónál 3–4 évvel több, de az utóbbi tíz évben is mintegy két évvel emelkedett a népesség átlagos életkora. A nemekre jellemző eltérő halandósági viszonyok következtében a nők átlagos életkora gyorsabban növekedett, mint a férfiaké, így a nemek között már korábban is meglévő különbség az ezredforduló óta tovább nőtt, országos átlagban 4,0 évről 4,3 évre.[[4]](#footnote-4)

Az idősödést kifejező, másik legáltalánosabban elfogadott mutató a 65 évesek és idősebbek gyermekkorúakhoz viszonyított aránya, azaz az öregedési index, amely a történeti idősorok tanúsága szerint folyamatosan nő. 2005 óta az időskorúak száma meghaladja a gyermekkorúakét, és 2011-ben már 117 időskorú jutott száz gyermekre.

***Békés megye*** ***népességének kor szerinti összetétele évről évre******kedvezőtlenebbül változik az országos adatoknál***. A kedvezőtlen népesedési mutatók gyakorlatilag a megye egész területét jellemzik, de jelentős területi differenciák figyelhetők meg az egyes térségek között. Az összkép feltétlenül kedvezőtlen, hiszen a megye 75 települése közül 74-et a természetes fogyás jellemzi, mindössze egy településen (Kertészsziget) haladja csak meg a vizsgált időszakban a születések száma a halálozásokét. [[5]](#footnote-5) Számottevően nőtt az időskorúak és az idősebb felnőtt korúak aránya, ugyanakkor a gyermekkorúak hányada jelentősen csökkent. A gyermekkorúak (0-14 év közöttiek) arányának folyamatos csökkenése jellemző az egész elmúlt évtizedben, 10 év során 24,0 százalékponttal, azaz a gyermekkorúak száma egynegyedével esett vissza 2001-2010 között. A gyermekkorúak hányadának jelentős csökkenése Békés megyében ma már a közoktatást egyértelműen és lényegesen befolyásoló körülménnyé vált.

3. táblázat Békés megye népességének korcsoportos megoszlása területi összehasonlításban

*Forrás: KSH adatai alapján saját szerkesztés*

|  |  |  |  |  |
| --- | --- | --- | --- | --- |
| **Területi egység** | **0-14 éves/fő** | | | **változás mértéke**  **2003-2014** |
| **2003** | **2008** | **2014** |
| Bács-Kiskun | 90 053 | 80 167 | 73 861 | -18% |
| **Békés** | 63 170 | 53 939 | 47 145 | **-25,4%** |
| Csongrád | 66 407 | 60 867 | 55 011 | -17,2% |
| Dél-Alföld | 219 630 | 194 973 | 017 | -19,9% |
| Ország összesen | 1 633 688 | 1 508 802 | 425 816 | -12,7% |
| Területi egység | 15-64 éves/fő | | |  |
| 2003 | 2008 | 2014 |  |
| Bács-Kiskun | 368 455 | 365 196 | 349 276 | -5,2% |
| **Békés** | 265 850 | 254 594 | 239 046 | **-10,1%** |
| Csongrád | 293 201 | 293 044 | 276 812 | -5,6% |
| Dél-Alföld | 927 506 | 912 834 | 865 134 | -6,7% |
| Ország összesen | 6 949 429 | 6 912 704 | 6 719 738 | -3,3% |
| Területi egység | 65 évesek és a felettiek/fő | | |  |
| 2003 | 2008 | 2014 |  |
| Bács-Kiskun | 85 608 | 88 347 | 93 755 | +9,52% |
| **Békés** | 67 111 | 68 124 | 69 008 | **+2,83%** |
| Csongrád | 67 209 | 70 228 | 75 566 | +12,43% |
| Dél-Alföld | 219 928 | 226 699 | 238 329 | +8,37% |
| Ország összesen | 1 559 245 | 1 623 895 | 1 731 811 | +11% |
| **Ország mindösszesen** | **10 142 362** | **10 045 401** | **9 877 365** | **-2,61%** |

**Népesség megoszlása Békés megyében**

4. táblázat Nemzetiségek aránya Békés megyében

*Forrás: KSH adatai alapján saját szerkesztés*

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Terület**  **(járások)** | **A nemzetiség, az anyanyelv, a családi, baráti közösségben használt nyelv válaszok legalább egyike szerint** | | | | | | | | | | | | | | | | **Összesen** | **Népesség** |
| **magyar** | **bolgár** | **cigány (roma, beás)** | **görög** | **horvát** | **lengyel** | **német** | **örmény** | **román** | **ruszin** | **szerb** | **szlovák** | **szlovén** | **ukrán** | **hazai nemzetiségek együtt** | **egyéb** |
| Békéscsabai | 72 018 | 34 | 916 | 17 | 23 | 73 | 452 | 20 | 503 | 10 | 66 | 3 504 | 23 | 64 | 5 705 | 553 | 78 408 | 83 541 |
| Békési | 32 978 | 3 | 2 102 | 5 | – | 8 | 461 | 5 | 95 | 3 | 13 | 448 | – | 5 | 3 148 | 122 | 36 283 | 37 409 |
| Gyomaendrődi | 20 172 | 7 | 688 | 1 | 8 | – | 176 | 5 | 40 | – | 2 | 35 | 1 | 7 | 970 | 80 | 21 242 | 23 943 |
| Gyulai | 34 700 | 8 | 808 | 7 | 7 | 11 | 1 252 | 17 | 2 382 | 7 | 21 | 160 | 4 | 10 | 4 694 | 243 | 39 664 | 41 627 |
| Mezőkovácsházai | 34 751 | 10 | 911 | 1 | 3 | 4 | 488 | 4 | 1 021 | 5 | 334 | 402 | 2 | 19 | 3 204 | 123 | 38 098 | 40 550 |
| Orosházi | 42 825 | 24 | 645 | 6 | 6 | 28 | 234 | 7 | 151 | 2 | 40 | 1 460 | 3 | 9 | 2 615 | 237 | 45 712 | 51 482 |
| Sarkadi | 19 758 | 6 | 1 821 | 2 | – | – | 53 | 4 | 1 940 | 1 | 4 | 36 | 1 | 9 | 3 877 | 56 | 23 700 | 22 908 |
| Szarvasi | 24 801 | 6 | 514 | 3 | 2 | 8 | 118 | 4 | 75 | 7 | 9 | 2 820 | 10 | 4 | 3 580 | 181 | 28 588 | 28 779 |
| Szeghalmi | 25 436 | 5 | 1 136 | 2 | 2 | 2 | 110 | 1 | 33 | 1 | – | 12 | – | 2 | 1 306 | 73 | 26 835 | 29 709 |
| K08 Szeghalomi | 33 124 | 5 | 1 201 | 3 | 4 | 2 | 120 | 1 | 42 | 1 | 1 | 13 | 1 | 3 | 1 397 | 86 | 34 635 | 38 883[[6]](#footnote-6) |

Békés megyében a nemzetiségek száma, a magyar lakossághoz viszonyítva átlagos. Minden 12. lakos tartozik valamilyen nemzetiséghez. A hazai nemzetiségek közül kiemelkedően magas a roma (9541 fő), a szlovák (8877 fő) és a román (6240 fő) nemzetiségek aránya.

**KÖZOKTATÁS-ISKOLÁZOTTSÁG**

A társadalmi problémák kezelésében kitüntetett szerepe van a nevelésnek-oktatásnak, melynek egyik döntő feladata, hogy hozzájáruljon a társadalmi esélyegyenlőtlenségek mérsékléséhez. A társadalom azon csoportjai számára, akik a rendszerváltás során a gazdasági átalakulás veszteseivé váltak, a felemelkedés útja szinte kizárólag a minőségi – társadalmi, gazdasági pozíciók betöltésére alkalmas és konvertálható – tudás megszerzésén keresztül vezet. Mindezen tények ellenére a PISA vizsgálatok Magyarországra nézve megdöbbentő eredményekkel szolgáltak: az európai országok közül legkevésbé a magyar köznevelés biztosít egyenlő esélyeket a szegényebb családból származó, alacsonyabb iskolai végzettségű szülők gyerekeinek. Súlyos különbségek mutatkoznak a szegény és a gazdag családból származó gyermekek iskolai eredményei között, az érettségihez jutás esélyeit tekintve például ötvenszeres a mutató.

Kutatások sora igazolta már, hogy az egészségi állapotot, halandóságot befolyásoló egyik legfontosabb szociális tényező az iskolai végzettség. Nem csupán a szubjektív egészségérzete, hanem egészségi állapota is jobb az egyetemi végzettséggel rendelkezőknek, illetve érettségizetteknek, mint a csak alapfokú iskolát elvégzőknek.

A képzettebbek esetében ritkább a megrokkanás vagy a tevékenységkorlátozottság, a fertőző betegségek is ritkábban jelentkeznek körükben, a halálozási időpont is későbbre tolódik[[7]](#footnote-7).

Az alacsonyabb iskolai végzettség gyengíti az életirányítási képességet, gyengíti annak tudatát, hogy az ember élete és egészsége saját tevékenységétől és döntéseitől függ. Kevésbé rendelkeznek támogató kapcsolatokkal, és az egészségtelenebb életstílus is az alacsonyabb iskolai végzettségűek körében gyakoribb, mert rendszertelenebbül vagy egyáltalán nem végeznek testedző tevékenységet, többet és többen dohányoznak, nagyobb arányban kerülnek ki közülük a nagyivók, társadalmilag jellemzőbb az elszigetelődésük, az információhiányból fakadó kiszolgáltatottságok is nagyobb. Ezek nagyon károsító, romboló hatásúak lehetnek az egészségre.

Óvodai nevelés - Békés megyében 99 intézményben 150 feladat-ellátási helyen folyik óvodai nevelés, az ellátott óvodás gyermek száma 10763. Közülük 381 sajátos nevelési igényű, integráltan nevelt. A hátrányos helyzetű gyermekek megyei aránya az ország egyéb régióihoz mérten magas 4508 fő (24,33%), ebből halmozottan hátrányos helyzetű 1312 fő.

A 2012. évi októberi közoktatási statisztika adatai szerint Békés megyében a hátrányos helyzetű, illetve a halmozottan hátrányos helyzetű gyermekek közül a legtöbben szakiskolai, illetve szakközépiskolai oktatásban folytatják középfokú tanulmányaikat.

A hátrányos helyzetű tanulók száma az egyházi fenntartású intézményekben a legmagasabb (43%), az állami és a magán fenntartású intézményekben tanuló HH tanulók aránya csaknem megegyezik (33%, illetve 35%). A HHH tanulók aránya az egyházi fenntartású intézményekben a legmagasabb (17%).

5. táblázat Feladat-ellátási helyek és gyermekek létszámadatai Békés megyében

*Forrás: KSH adatai alapján saját szerkesztés*

|  |  |  |
| --- | --- | --- |
|  | **Feladat-ellátási helyek száma** | **Gyermekek, tanulók létszáma (2012/2013)** |
| Óvodai nevelés | | |
| Békés megye | 150 | 10 763 fő |
| Alapfokú oktatás | | |
| Békés megye | 114 | 26 210 fő |
| Középfokú oktatás (gimnázium) | | |
| Békés megye | 39 (26 intézmény) | 8 335 fő |
| Szakiskolai és speciális szakiskolai képzés | | |
| Békés megye | 27 (17 intézmény) | 5 601 fő |
| Szakközépiskolai oktatás | | |
| Békés megye | 37 (27 intézmény) | 8 161 fő |

***Problémák, hiányosságok:***

Az iskolarendszerű képzés nem biztosítja kielégítően azon készségek és képességek elsajátítását, melyek egyfelől az egész életen át tartó tanulás megalapozását jelentik, másfelől nélkülözhetetlenek a munkaerőpiacra történő sikeres belépéshez, és a mindennapi élethez is. Így jelentős hiányosságok tapasztalhatóak az alapkészségek és kulcskompetenciák, a szociális és életviteli kompetenciák, az aktív tanulási és kommunikációs készségek, valamint a környezet- és egészségtudatosság szemléletmódjának átadásában. Ugyancsak jelentős elmaradás tapasztalható a tanulóknak és általában a lakosságnak a gazdasági igények szempontjából alapvető fontosságú idegen-nyelvi és informatikai ismeretei terén, mely elsősorban a tananyagok elavult tartalmára, a pedagógusok megfelelő készségeinek hiányára és oktatás feltételeinek elégtelenségére vezethető vissza.

A 15 éves, és annál idősebb népesség legmagasabb befejezett iskolai végzettségi adatait vizsgálva megállapítható, hogy Dél-Alföld esetében ez az aránypár százalékponttal még magasabb, ugyanakkor, ha csak a régió községeit vizsgáljuk, akkor még rosszabb (55%) aránnyal szembesülünk, ami a községek képzettségi helyzetének súlyos elmaradottságát mutatja. Kiemelendő mindemellett a felsőfokú végzettséggel rendelkezők alacsony aránya. Ez a régiós átlag viszonylag kicsit szórást mutat a megyék között, azonban nagyobb különbségek mutatkoznak a településhierarchia különböző szintjei között. A régió megyei jogú városaiban ugyanis az országos átlagot is meghaladó arányban élnek felsőfokú végzettségűek (16,03%), amit pozitív regionális eredményként értelmezhetnénk, ugyanakkor a térség városai, és főleg községei esetén igen alacsony arányszámokkal kell szembesülnünk (9,6%, ill. 4,97%).

6. táblázat Békés megye 7 éves és idősebb népességének megoszlása legmagasabb befejezett iskolai végzettség és nemek szerint

*Forrás: KSH adatai alapján saját szerkesztés*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Általános iskola első évfolyamát sem végezte el** | | **Általános iskola 8. osztály** | | **Középfokú iskola érettségi nélkül, szakmai oklevéllel** | | **Érettségi** | | **Egyetem, főiskola stb. oklevéllel** | | **Összesen** |
| Férfi | 1 924 | 1,35% | 41 336 | 29% | 48 606 | 34% | 36 550 | 26% | 14 631 | 10% | 143 047 |
| Nő | 1 866 | 1,22% | 54 699 | 36% | 27 033 | 18% | 47 842 | 31% | 21 346 | 14% | 152 786 |
| Összesen | 3 790 | 1,28% | 96 035 | 32% | 75 639 | 26% | 84 392 | 29% | 35 977 | 12% | 295 833 |

**TÁRSADALMI PROBLÉMÁK**

A társadalmi leszakadás meghatározó részben a szegénységgel összefüggő körülményekből fakad. A 2011-2020 időszakra tervezett Nemzeti Felzárkózási Stratégia megállapítása alapján ma Magyarországon a szegregáció mértéke, a társadalmi élet jelentős területeiről való tömeges kizáródás súlyos – az állami szektorra, a társadalmi együttélésre és a gazdasági fejlődésre egyaránt kiható – társadalmi probléma. Ezért a társadalmi felzárkózáshoz feltétlenül szükséges egyfelől a szegénység okainak megszüntetésére való törekvés, a szegénység kialakulásának megelőzése, másfelől a szegénységből fakadó jelentős hátrányok csökkentése.

Napjainkban Magyarország egyik legsúlyosabb gondja a szegénységben élők, közöttük a roma népesség helyzetének fokozatos romlása. Ennek következménye a leszakadás, a kiszorulás az életlehetőségekből mind a tanulás, mind a foglalkoztatás, mind az egészségügyi szolgáltatások területén, valamint a hátrányos helyzetű térségekben és települések perifériáján növekvő és újonnan kialakuló rossz lakhatási körülmények.

A mélyszegénység többdimenziós jelenség, amely megmutatkozik többek között a nagyon alacsony képzettségben és foglalkoztatottságban, az ebből következő súlyos megélhetési zavarokban, kihat a lakhatási, táplálkozási körülményekre, az érintettek egészségi állapotára, stigmatizál és kirekesztéshez vezet.

Ezekben a térségekben a születéskor várható élettartam is lényegesen alacsonyabb. Hazánkban a mélyszegénység fogalmát gyakran azonosítják a roma származással, ugyanakkor ez a kapcsolat nem minden esetben egyértelmű.

A KSH 2012-es felmérése szerint minden nyolcadik ember a szegénységi küszöb alatt élt Magyarországon. Közelebbről ez azt jelenti, hogy 1,23 millió személy teljes fogyasztása naponta 1981 forint (havonta 59 441 forint) érték alatt volt hazánkban. A szegénységi küszöb értéke, amit az Európai Unióban kialakított metodika szerint számítanak ki, országonként változó összeg: a helyi átlagjövedelem 60 százaléka.[[8]](#footnote-8)

Magyarországon a tartós szegénységben élők területi elrendeződése nagyjából egybeesik a kedvezményezett és/vagy komplex programmal támogatott leghátrányosabb helyzetű járások területével (lásd 290/2014 Kormrendelet), mely egyben azt is jelenti, hogy a probléma Békés megye népességét nagymértékben érinti.

A mélyszegénységből való kitörés rendkívül nehéz, sok esetben lehetetlen feladat. Az érintett réteg helyzetét az is rontja, hogy rendkívüli elszigeteltségben élnek mind társadalmilag, mind gazdaságilag. Kutatások igazolják, hogy azoknak a településeknek a száma és aránya, ahol a mélyszegénységben élő családok a helyi társadalom többségi csoportját alkotják, megháromszorozódott az elmúlt évtizedben.

Programunk fontos küldetése, hogy a rendkívül rossz szegénységi mutatókkal rendelkező térségben élők készségfejlesztésén, támogatásán keresztül hozzájáruljunk a szegénységből fakadó társadalmi lemaradás felzárkózási pályára állításához, a szociális és egészségügyi problémák mérséklődéséhez.

### II.1.4. Gazdasági környezet bemutatása

**Gazdasági helyzetkép Békés megyéről**

Békés megye iparilag közepesen fejlett, agrár-ipari jellegű és közepesen urbanizálódott térség. Az agrárszféra a megyei kedvező adottságok miatt jelentős erőt képvisel.

A megye legfőbb természeti kincse a termőföld, melynek minősége többségében jobb, mint az ország más részein. A gazdasági fejlődésben a mezőgazdaság és a hozzá kapcsolódó élelmiszeripar mindig is meghatározó volt. A megye az ország egyik legintenzívebben művelt mezőgazdasági területe. Összes földterületének 85%-a termőterület, s csupán 15%-át nem művelik. A termőterület 97%-át a mezőgazdaság hasznosítja, s mindössze 2,4%-a erdő, a többi nádas és halastó. [[9]](#footnote-9)

A kiemelkedően jó agráradottságok miatt mezőgazdasága elsősorban gabonatermesztéséről, zöldségtermesztéséről és bizonyos állatfajták tenyésztéséről ismert, kapcsolódó feldolgozóipar nélkül.

A mezőgazdasági termelés dominanciája mellett, elsősorban a feldolgozó- és könnyűipar jelenléte jellemző a megyére. Az ipar térszerkezete erősen koncentrált a megyében Békéscsaba és környékére. A megye területén több termálfürdő és tározó, horgásztó, holtág található, amelyek nagy idegenforgalmi szereppel bírnak.

7. táblázat Egy főre jutó GDP a Dél-Alföldön

*Forrás: KSH 2010-es adatai alapján saját szerkesztés*

|  |  |  |  |
| --- | --- | --- | --- |
| **Térség** | **1 főre jutó GDP ezer forint** | **Egy főre jutó GDP az országos átlaghoz képest %** | **Hely az egy főre jutó GDP alapján felállított rangsorban** (21 megye) |
| Bács-Kiskun megye | 1 707 | 63,8 | 14. |
| Békés megye | 1 449 | 55,3 | 18. |
| Csongrád megye | 1 954 | 73,1 | 10. |
| Dél-Alföld | 1 723 | 64,4 | 5. |
| Magyarország | 2 675 | 100,0 | - |

Az egy főre jutó bruttó hazai termék tekintetében Békés megye hátulról a 3. helyen található, a Dél-alföldi régiónak a sereghajtója, az országos átlagnak mintegy 55,3%-val. A megye 1997 óta folyamatosan romló tendenciát mutat a GDP folyó áron átszámítva és az egy főre jutó GDP vonatkozásában, és a GDP fogyás szintje is a legmagasabb, az országos átlag mintegy kétszerese.

A bruttó hazai termék előállításában Békés megye a megyék sorában hátulról a 4. helyet foglalja el Nógrád, Tolna és Heves megyéket megelőzve, az országos GDP-nek alig több mint 2%-át produkálva.

Fajlagos GDP alapján Békés megye 1997-ben került a hét legkevésbé fejlett (Bács-Kiskun, Jász-Nagykun-Szolnok, Somogy, Borsod-Abaúj-Zemplén, Nógrád, Szabolcs-Szatmár-Bereg) megyét alkotó csoportba (a fajlagos GDP értéke nem éri el a megyék átlagának 90 százalékát). Látható, hogy Békés megye nemcsak hátrányos helyzetű, de folyamatosan leszakadó helyzetben van, amit jól szemléltet, hogy az utóbbi 2-3 évben megelőzte Borsod-Abaúj-Zemplén megye. A Dél-Alföldi régión belül is leszakad a megye, pedig maga a régió sem rendelkezik jó pozícióval, hiszen az EU-27 GDP adatok alapján a legrosszabb 20 térsége közé sorolják.[[10]](#footnote-10)

Békés megyében 2013. III. negyedévének végén közel 70 ezer gazdasági szervezetet tartottak nyilván, nagyjából ugyanannyit, mint egy évvel korábban. A gazdasági szervezetek gazdálkodási forma szerinti összetétele az országosnál továbbra is kedvezőtlenebb. A gazdasági szervezetek több mint 90%-át kitevő vállalkozások száma sem változott érdemben az egy évvel korábbi adathoz képest. Békés megyében az önálló vállalkozások száma 56 ezer, ami az összes regisztrált szervezetnek több mint 80%-át adja, míg a régió átlaga a 75%-ot, az országosé a 60%-ot sem éri el. Az önálló vállalkozók 29%-a főfoglalkozásban, harmada nyugdíjasként, a legtöbben, 37%-os arányban, mellékfoglalkozásként végzik vállalkozói tevékenységüket. A társas vállalkozások aránya 2013 szeptemberében alig érte el a 14%-ot, ami az országos átlagnak kevesebb, mint a fele.

A megyén belüli területi egyenlőtlenségek a működő vállalkozások megoszlása terén visszatükrözik a gazdasági térstruktúrát a megye észak-északkeleti része perifériaként, míg a megyeszékhely és szűkebb térsége (a megye többi részéhez viszonyítva) centrumként viselkedik. Régiós, illetve országos összevetésben a megye kedvezőbb mutatókkal bíró térségei is legfeljebb átlagos, sok esetben átlag alatti aktivitást mutatnak, ami összességében jól jelzi a megye egészének elmaradottságát.

8. táblázat Békés megye vállalkozásainak megoszlása nemzetgazdasági áganként

*Forrás: KSH 2012-es évi adatai alapján saját szerkesztés*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **mezőgazdaság erdő gazdálkodás, halászat** | **bányászat, kőfejtés, feldolgozóipar, villamosenergia gáz, gőzellátás, légkondicionálás, vízellátás, szennyvíz gyűjtése, kezelése, hulladék-gazdálkodás** | **bányászat, kőfejtés** | **feldolgozó ipar** | **villamosenergia gáz-, gőzellátás,** | **vízellátás, szennyvíz gyűjtése, kezelése, hulladékgazdálkodás, szennyeződés-mentesítés** | **építőipar** | **kereskedelem, gépjárműjavítás** | **szállítás, raktározás** | **szálláshely-szolgáltatás, vendéglátás** | **információ, kommunikáció** |
| 22 633 | 51 304 | 440 | 48 318 | 608 | 1 938 | 55 544 | 133 866 | 23 315 | 30 827 | 33 685 |

**Békés megye munkaerő-piaci helyzete**

A 2000-2010-es években a régióbeli megyék közül Békés megye foglalkoztatottsági rátája volt a legalacsonyabb. Ezt támasztják alá a KSH 2013. III. negyedéves adatai is, amely szerint a foglalkoztatottsági arány a következőképpen alakul a Dél-alföldi régióban: Bács-Kiskun 51,1%; Csongrád 50,4%; Békés 50,3%. A munkanélküliségi ráta nőtt az évtized során, a növekedés Békés megyében bizonyult a leggyorsabbnak.

Békés megye kül- és belföldi tőkevonzó képessége egyaránt alacsony, egy főre jutó GDP-t tekintve a második legrosszabb helyzetű. A rendszerváltás óta a megye munkaerő megtartó képessége folyamatosan romlik, a munkaképes korú lakosság egyre növekvő számban hagyja el a térséget.

A foglalkoztatottak folyamatosan és jelentősen csökkenő aránya az utóbbi években csekély növekedést mutat, amelyhez minimálisan javuló munkanélküliségi mutatók társultak.

A KSH munkaerő-felmérése szerint a megyében élő 15-74 éves népesség gazdasági aktivitása 2013. harmadik negyedévében is elmaradt az országos átlagtól, de az egy évvel korábbihoz viszonyítva kedvezőbben alakult. 2013. IV. negyedévben az aktív népesség 55%-a volt jelen a megye munkaerőpiacán, 132,7 ezer fő foglalkoztatottként, 15 ezer fő munkanélküliként.

A foglalkoztatottak száma egy év alatt 348, a munkanélkülieké pedig 444 fővel csökkent. A régió másik két megyéjében a foglalkoztatottak száma nőtt, miközben Bács-Kiskun megyében emelkedett, Csongrádban pedig csökkent a munkanélküliek száma.

Békés megyében az aktivitási arány 0,2 százalékponttal emelkedett, melyen belül a munkanélküliségi ráta 0,2 százalékponttal csökkent, a foglalkoztatásé viszont 0,3 százalékponttal haladta meg az egy évvel korábbit.

A megye aktivitási és foglalkoztatási mutatói továbbra is alacsonyabbak az országos és a régiós átlagnál, egy év alatt nőtt a különbség. A munkanélküliségi ráta mértéke azonban egy százalékpontra megközelítette az országos átlagot, a régiósnál pedig 0,1 százalékponttal kedvezőbben alakult.

A KSH munkaerő-felmérése szerint 2013-ban a megyében élők gazdasági aktivitása minden negyedévben magasabb volt az egy évvel korábbihoz képest, de az országos átlagtól való elmaradása nem mérséklődött.

2013-ban Békés megyében folyamatosan csökkent a nyilvántartott álláskeresők létszáma, a Nemzeti Foglalkoztatási Szolgálat adatai szerint december végén 16 608 főt regisztráltak, 8 ezer fővel kevesebbet az egy évvel korábbinál. A nyilvántartott álláskeresők munkavállalási korú népességhez viszonyított aránya is csökkenő tendenciát mutat, decemberben 6,9%-ot mértek, 3,4 százalékponttal kevesebbet az egy évvel korábbinál. A 2012. évivel ellentétben a nyilvántartott álláskeresők többsége férfi. 2013 decemberében az álláskeresők harmada legfeljebb általános iskolát, 34%-a szakiskolát, szakmunkásképzőt végzett, 28%-a érettségivel, 4,1%-a pedig főiskolai, egyetemi diplomával rendelkezett. A nyilvántartott álláskeresők korszerkezete kissé módosult egy év alatt, a fiatalabbak és az idősebbek aránya 0,3, illetve 1,5 százalékponttal nőtt, míg a többieké csökkent. 2013-ban a 20 évesnél fiatalabb álláskeresők aránya 2,5%, a 20–49 éveseké 71,4% és az 50 évesnél idősebbeké 26,1% volt. A nyilvántartott álláskeresők 28%-a – 2012 decemberéhez hasonlóan – több mint egy éve szerepel a nyilvántartásban. A Békés megyei pályakezdő álláskeresők száma szintén mérséklődött, számuk 2013. december végén 2092 fő volt, az előző év azonos időszakához képest 727 fővel kevesebb. A bejelentett álláshelyek száma 2013 végén 1991, ami 875-tel több az egy évvel korábbinál. A szabad álláshelyek számának bővülése, valamint az álláskeresők számának csökkenése javított az elhelyezkedési esélyeken.

2013. szeptemberében Békés megye kirendeltségein 11.243 db új álláshely került bejelentésre. A hónap elején már rendelkezésre álló 445 álláshellyel együtt ez összességében 11.688 álláshely kínálatot jelentett.

A megyében a 4 főnél többet foglalkoztató megyei székhelyű vállalkozásoknál, a költségvetési intézményeknél és a megfigyelt nonprofit szervezeteknél 2013-ban átlagosan 69,9 ezer főt alkalmaztak, 1,8%-kal többet, mint az előző évben. A megyei növekedés mértéke 0,6, illetve 0,9 százalékponttal meghaladta a régiós és az országos átlagot. Békés megyében a fizikai foglalkozásúak létszámbővülése 2,5%, a szellemi foglalkozásúaké ennél szerényebb mértékű, 0,5%-os volt.

Valamennyi termelő (mezőgazdaság, ipar, építőipar) gazdasági ágban összességében csökkent az alkalmazásban állók száma. A termelő gazdasági ágak foglalkoztatotti létszámának visszaesését elsősorban a fizikai munkakörben dolgozók létszámcsökkenése okozta, mivel a szellemi foglakozásúak száma emelkedett. A legnagyobb arányú csökkenés (6,1%) az építőiparban következett be, ahol mintegy tizedével mérséklődött a fizikaiak száma, és közel 12%-kal nőtt a szellemi foglalkozásúaké. A szolgáltatási ágak többségében növekedett a létszám.

A nagyobb súllyal rendelkező szolgáltató ágak közül 15–15%-kal emelkedett az egészségügy, szociális ellátás, az adminisztratív szolgáltatás és a tudományos tevékenység ágakban alkalmazásban állók száma. Kisebb mértékben, de bővült a kereskedelem és a művészet és szabadidő gazdasági ágak létszáma is. Az oktatás területén is jelentős létszámcsökkenés következett be, ahol mintegy tizedével dolgoztak kevesebben az egy évvel korábbinál. A szállítás, raktározás és a vendéglátásban kisebb mértékben; 4, illetve 3,5%-kal volt kevesebb alkalmazott 2013-ban.

A teljes munkaidőben alkalmazásban állók havi bruttó átlagkeresete 168 ezer forint volt, a fizikaiak több mint 133 ezer, a szellemi foglalkozásúak 221 ezer forintot kerestek. A megyei átlagkereset 3,8%-kal nőtt egy év alatt, amely kissé elmaradt a régió átlagától, de 0,4 százalékponttal meghaladta az országosat. Békés megyében az alkalmazásban állók átlagosan több mint 62 ezer forinttal kerestek kevesebbet, mint az országos átlag, a régióstól pedig 15 ezer forint volt az elmaradás. Legmagasabb átlagkeresettel, több mint 289 ezer forinttal, a pénzügyi szolgáltatásban dolgozók, a legalacsonyabbal, 124 ezer forinttal, a szálláshely-szolgáltatás, vendéglátásban alkalmazottak rendelkeztek. A családi kedvezmények nélküli nettó 110 ezer forintos átlagkereset 4,3%-kal haladta meg a 2012. évi átlagot. 2013-ban a Békés megyei nettó átlagkeresetek elmaradása az országos és a régió átlagától 41 ezer, illetve 9,7 ezer forintra nőtt.

A sikeres munkaerő-piaci részvétel egyik feltétele a foglalkoztatottak megfelelő iskolai végzettsége: ebben az összefüggésben vizsgálva a mutatókat az álláskeresők 33%-a legfeljebb általános iskolai, 34,34%-uk szakmunkás, illetve szakiskolai, 28,49%-uk középiskolai, 4,8%-uk főiskolai, illetve egyetemi végzettséggel rendelkezik Békés megyében.Az álláskeresők 12%-a pályakezdő.

9. táblázat A nyilvántartott álláskeresők száma Békés megyében

*Forrás: KSH 2013-as évi adatai alapján saját szerkesztés*

|  |  |  |  |  |
| --- | --- | --- | --- | --- |
| **Regisztrált álláskeresők száma iskolai végzettség szerint** | | Nem pályakezdő álláskereső | Pályakezdő álláskereső | **nyilvántartott álláskereső** |
| **alapfokú** | ált. isk. végzettség nélkül | 536 | 32 | **568** |
| általános iskola | 6 790 | 843 | **7 633** |
| **alapfokú** | **7 327** | **875** | **8 202** |
| **középfokú** | szakiskola | 414 | 109 | **523** |
| szakmunkásképző | 6 349 | 547 | **6 896** |
| gimnázium | 1 956 | 693 | **2 649** |
| szakközépiskola | 2 378 | 539 | **2 917** |
| technikum | 505 | 73 | **578** |
| **középfokú** | **11 602** | **1 961** | **13 563** |
| **felsőfokú** | főiskola | 650 | 85 | **735** |
| egyetem | 158 | 87 | **245** |
| **felsőfokú** | **808** | **172** | **980** |
| **Iskolai végzettségek összesen:** | | **19 737** | **3 007** | **22 744** |

Az Európai Unió „EU-2020 gazdasági stratégiája” a 20 és 64 év közöttiek foglalkoztatási rátáját a jelenlegi 69%-ról 75%-ra kívánja növelni a nők, az idősebb munkavállalók bevonása és a bevándorlók jobb munkaerő-piaci integrálása révén. Magyarország esetében ez 60,4%-ról kell, hogy elmozduljon 75%-ra.

A közfoglalkoztatási programnak köszönhetően a megyében 2013-hoz képest másfélszeresére ugrott a közfoglalkoztatottak száma. Ennek a járásonkénti alakulását a következő táblázat foglalja össze[[11]](#footnote-11):

10. táblázat Közfoglalkoztatottak száma járásonként Békés megyében

*Forrás: KSH adatai alapján saját szerkesztés*

|  |  |  |  |
| --- | --- | --- | --- |
| **Terület** | **2013** | **2014** | **2015 01-07 hó** |
| Békéscsabai járás | 1048 fő | 1481 fő | 1543 fő |
| Békési járás | 982 fő | 1249 fő | 1351 fő |
| Gyaendrődi járás | 883 fő | 916 fő | 961 fő |
| Gyulai járás | 1087 fő | 1396 fő | 1390 fő |
| Mezőkovácsházai járás | 1795 fő | 2531 fő | 2963 fő |
| Orosházai járás | 859 fő | 1088 fő | 1214 fő |
| Sarkadi járás | 1075 fő | 1548 fő | 1993 fő |
| Szarvasi járás | 543 fő | 837 fő | 913 fő |
| Szeghalmi járás | 1149 fő | 1497 fő | 1839 fő |
| **Békés megye összesen** | **9420 fő** | **12542 fő** | **14167 fő** |

# III. STRATÉGIAI PROBLÉMÁK ÖSSZEFOGLALÁSA

* Békés megyében a demográfiai helyzet egyre romló tendenciát mutat. Egyre nagyobb számban vándorolnak el a térségből, és a helyben maradó lakosság többségének életszínvonala, jövedelmi helyzete folyamatosan romlik. A lakosság a teljes érdektelenség szintjére süllyedt, a munkanélküliek otthon maradnak és a közösségi élet szinte teljesen megszűnt a településeken. Nincs pozitív jövőkép, mely ösztönözné az itt élőket.
* A megye 9 járásából 7 (77,7%) alatta van az összes járás komplex mutatója átlagának.
* A kedvezőtlen helyzethez nagymértékben hozzájárul régiós adottságunk is, hiszen a Dél-Alföldi Régió hazánk harmadik legelmaradottabb régiója az észak-magyarországi és észak-alföldi régiót követően. A hazai és külföldi tőke távolmaradása, a gyenge exportképesség, a fogyó munkaerő piaci kínálat, az elvándorlás, az elöregedési tendencia, mind jelen vannak a kistérség gazdasági-, társadalmi-, és szociális szerkezetében.
* A megye lakossága az elmúlt évtizedben folyamatosan csökkent, a *népességfogyás hazánkban ebben az időszakban tekintve itt volt a legintenzívebb* (9,4%) ez az országos átlagnál közel ötször rosszabb.
* A népességszám csökkenésének oka a természetes fogyás, az elöregedés és az elvándorlás.
* A 2000-2010-es években a régióbeli megyék közül Békés megye foglalkoztatottsági rátája volt a legalacsonyabb.
* A sikeres munkaerő-piaci részvétel egyik feltétele a foglalkoztatottak megfelelő iskolai végzettsége: ebben az összefüggésben vizsgálva a mutatókat az álláskeresők 33%-a legfeljebb általános iskolai, 34,34%-uk szakmunkás, illetve szakiskolai, 28,49%-uk középiskolai, 4,8%-uk főiskolai, illetve egyetemi végzettséggel rendelkezik Békés megyében.
* Az egyre tartósabbá váló munkanélküliség a társadalmat negatív spirálba sodorja. A szegény családok még inkább elszegényednek, a versenyképes családok a térségen kívül próbálnak meg boldogulni. A térség demográfiai, iskolázottsági helyzete és munkaerő-piaci pozíciója tovább romlik.
* A térségben a hagyományos mezőgazdaságnak - növénytermesztésnek és állattartásnak - vannak komoly hagyományai, de ezek a tevékenységek mára teljesen eltűntek. A térségre jellemző hagyományos kézműipar, környékbeli nehéz- és élelmiszeripari kapacitások is megszűntek, így a lakosságot többgenerációs munkanélküliség jellemzi.

A fő problémákat a következő problémafa strukturálja:



1. Probléma: Halmozottan hátrányos helyzetű társadalom, mélyülő szegénység, mely a közfoglalkoztatottat a legnagyobb mértékben érinti

1.1.4. Alacsony motivációs szint

1.1.5. A közöségi összetartozás hiánya

2.1.2. Munkatapasztalat, munkakultúra alacsony szintje

Fő probléma: Pozitív jövőkép nélküli társadalmi réteg

2.1.1 Alacsony képzettségi szint

2.2.3. A piaci integrációhoz támogató szolgáltatások hiánya

2.2.2. Együttműködő készségek hiánya

2.2.1. Vállalkozói ismeretek alacsony szintje

1.2.3. Érdektelenség, az együttműködés alacsony szintje

1.2.2. Jövedelem hiánya

1.2.1. Munkakultúra hiánya

3.1.3. Piaci részvételt (beszállítóvá válást) biztosító üzleti megállapodások hiánya

3.1.2. Beszállítóvá váláshoz szükséges eszközök, infrastruktúra hiánya

3.1.1. Beszállítóvá váláshoz szükséges termék minőségbiztosítás hiánya

1.1.3. Alapkompetenciák hiánya

1.1.2. Alkalmazkodó-készség hiánya a családokban

1.1.1. Rossz egészségügyi állapot

3.1. Tranzitfoglalkoztatási kapacitások hiánya

2.2. Vállalkozói együttműködés, piaci lehetőségek hiánya

2.1. Munkaerő-piaci igényeknek megfelelő munkaerő nem áll rendelkezésre

1.2. Többgenerációs munkanélküliség

1.1. Jövőkép nélküli kilátástalan családok

3. Probléma: Közfoglalkoztatott munkahelyek tartós fennmaradását akadályozó tényezők

2. Probléma: A közfoglalkoztatás gazdasági integrációjához szükséges tudás és vállalkozói együttműködés hiánya

# IV. CÉLOK MEGHATÁROZÁSA

## IV.1. Békés megye céljai

**Békés megye fejlesztésének átfogó célja 2020-ig:**

A megyében élők életkörülményeinek javítása, a megye fenntartható gazdasági és társadalmi viszonyainak megteremtése. A foglalkoztatás javítása.

**Békés megye általános fejlesztési céljai:**

1. Gazdasági aktivitás növelése
2. Képzettségi szint emelése

**Operatív program-specifikus célok Békés megye vonatkozásában**

* EFOP:
  + A munkaerő-piaci képességhez szükséges életvezetési készségek fejlesztése új célcsoporttagok bevonásával
  + Az egészséges munkaerő-program továbbfejlesztése
  + Önkéntes alapon - helyi közösségi, foglalkoztatási aktivitások beindítása (pl. egészségmegőrző, balesetmegelőző, szociális felzárkóztató, helyi identitás erősítését szolgáló, a társadalmi aktivitást növelő témakörökben)
  + A családok megerősítése és jövedelmi helyzetének javítása céljából háztáji gazdaságok és közösségi tangazdaságok működtetése
* GINOP:
  + Munkaerő-piaci kulcskompetenciák fejlesztése
  + Az egészséges munkaerő-program kiterjesztése a vállalatokra
  + A vállalatok, a foglalkoztatásban és képzésben résztvevők szorosabb együttműködése konkrét fejlesztési elképzelések mentén
  + A szociális gazdaság megalapozásához szükséges együttműködő-készség fejlesztése, szakmai ismeretek bővítése
  + A háztáji gazdaságok és közösségi tangazdaságok összefogásának, hálózatosodásának eredményként létrejövő szociális szövetkezetek piacra lépésének segítése

## IV.2. A tervezett program átfogó és konkrét céljai

A Belügyminisztérium által támogatott közfoglalkoztatási program keretében, 2015-ben indult el a **Békés megyei közmunka pilot program**. A gazdasági modell célja egy olyan újszerű, gazdaságilag is fenntartható (azaz állami források nélkül is működőképes) rendszer felállítása, amely **a térség munkanélküliségi mutatóit jelentősen csökkenti úgy**, hogy érdemi és **hosszútávon is fenntartható gazdasági tevékenység kialakítását segíti elő, komplex módon**. **Azonban a program hiányossága volt azon kompetenciák fejlesztése, amely a háztáji gazdaságok tartós, szinergikus együttműködését, a megtermelt áruk minőségének biztosítását, a piaci részvétel biztosítását, a jó egészségállapot fenntartásának fontosságát eredményezte volna a programba vont célcsoprttagok és családjaik körében.** Az alap- és munkaerőpiaci kompetenciák fejlesztésével, a közösségi identitás erősítésével biztosítható a stabil alap, amellyel a háztáji gazdaságok – GINOP források igénybevételével - elindulhatnak a hozzáadott érték növelés, a piaci növekedés útján.

Tekintettel arra, hogy **a Békés megyei tranzitfoglalkoztatási program jelentősen hozzájárult a területi hátrányok csökkentéséhez, a Békés megyében élő emberek életminőségének javításához, célul tűztük ki a program folytatását, továbbfejlesztését további településeken új célcsoportok bevonásával**.

**A program célja, hogy híd szerepet töltsön be a humánerőforrás-fejlesztésbe bevont célcsoportok munkatapasztalat-szerzése és a későbbi valós versenypiaci körülmények között működő szociális szövetkezetek között.** A fejlesztési program magában foglalja a bevont célcsoporttagok munkaerő-piaci kompetenciáinak fejlesztését, szakmai ismereteik bővítését, együttműködő készségük erősítését, családjaik részére támogató szolgáltatásokat, a vállalatok, a foglalkoztatásban és képzésben résztvevők szorosabb együttműködését a konkrét fejlesztési elképzelések mentén, a szociális gazdaság megalapozásához szükséges együttműködő-készség fejlesztését, szakmai ismeretek bővítését, a létrejövő szociális szövetkezetek piacra lépésének segítését különböző üzleti, szakmai támogató szolgáltatásokkal.

Cél, hogy **az országban egyedülálló BM-közmunka program eredményeként létrejövő szociális szövetkezetek EFOP-forrásból további tagokkal bővüljenek**, különös tekintettel **a hátrányos helyzetű lakosság bevonására és mentorálására**. Cél, hogy ezen **szövetkezetek GINOP és VP forrásból munkaerő-piaci támogatáshoz jussanak** és segítséget kapjanak **a fenntartható működésüket jelentő piaci részvételük támogatásához**.

A fejlesztési ötlet elengedhetetlen elemei a kapcsolódó infrastruktúra- és eszközfejlesztési beruházások, melyeket a létrejövő termelői csoport valósítana meg.

A családok **egészségügyi és szociális helyzetének javítása érdekében** szükséges az alábbi **támogató szolgáltatások fejlesztése**:

* szabadidő, illetve a nyári szünet hasznos eltöltésére **programoka**t szervezzenek a gyerekeknek (kulturális programok, kirándulások, sport és kézműves foglalkozások).
* **közösségi terek** (játszóterek, sportolásra alkalmas terek, kulturális színterek, gyermekmegőrzési lehetőségek, iskolán kívüli foglalkozások, pl. délutáni napközi, tanulószoba, tanoda kialakítása)
* **prevenciós tevékenységek** a háztáji gazdaság mintaprogramban résztvevők egészséges munkakulturájának kialakításához, valamint az egészséges életmód szokássá tételéhez a közösségekben
* **alapkompetenciák fejlesztése**: alapvető ismeretanyag elsajátítása a természettudományok és a technológia terén, az információs és kommunikációs technológiák és az egyéb technológiák alkalmazásához kapcsolódó készségek, a tanulás tanulása, szociális készségek, vállalkozói készség és kulturális befogadás készsége
* **munkatapasztalat-szerzés, alkalmi és állandó munkalehetőségek, otthoni foglalkoztatási lehetőségek bővítése, a háztáji élelmiszertermelés** segítése.

**A munkahelyteremtés, mint középtávú cél megvalósítása érdekében** szükséges az itt élők **munkakultúra szintjének emelése**, a családok munkához való pozitív hozzáállásának kialakítására, a **családok működésmódjának átalakítására**.

A gazdaságilag inaktív családokban családtervezési képzésre és tanácsadásra van szükség a helyes családmodell elsajátítása érdekében.

A **családok munkaerő-piaci alkalmazkodóképessége** érdekében szükséges az alapvető készségfejlesztés és szakképzés.

Miután a dolgozó családok többségében kényszervállalkozások, a **vállalkozások fejlesztése** alapvetően fontos.

## IV.3. Strukturált célfa

Az alábbi ábra a másod- és harmadrendű célokat strukturálja.

Fő cél: Háztáji gazdaságok erősítése Békés megyében

2.1.2. Munkaerő toborzás

2.1.1 Képzés- és kompetenciafejlesztés (szakmai, munkaerő-piaci)

1.2.1. Munkaképességet javító fejlesztési módszerek bevezetése

1.2.2. Munkaerő-piaci kompetenciák fejlesztése

1.2.3. Munkatapasztalat-szerzés

2.2.3. Munkakultúra szintjének emelése a szociális gazdaságba integrálódóknak

2.2.2. Együttműködés-fejlesztés

2.2.1. Vállalkozói képzés- és kompetenciafejlesztés

3.1.1. Minőségi áru létrejöttét biztosító minőségbiztosítás (termelésirányítás)

3.1.2. Piaci részvételhez szükséges infrastruktúra fejlesztése (gépek, berendezések, járművek)

3.1.3. Piaci részvétel biztosítása (kereskedelem, marketing)

1.1.5. A közöség összetartozását segítő program

1.1.4. Önképzést támogató program

1.1.3. Alapkompetenciák fejlesztése

1.1.2. Családsegítő, családi életre nevelő és szülői készségeket fejlesztő programok

1.1.1. Lakosság komplex egészségfejlesztése (állapotjavítás, prevenció)

1.1. Társadalmi felzárkóztatást segítő komplex életvezetés

1.2. Munkakultúra fejlesztése

1. Alcél: Hátrányos helyzetű lakosság társadalmi és munkaerő-piaci integrációja

3.1. Tranzitfoglalkoztatási kapacitások létrehozása

3. Alcél: A gazdasági versenyképességhez kapcsolódó termelői és infrastruktúra fejlesztése

2.2. Együttműködés-fejlesztés a programterület munkaadóival

2.1. Munkaerő-piaci igényeknek megfelelő humán erőforrás biztosítása

2. Alcél: Gazdasági versenyképességhez szükséges humánerőforrás- és együttműködésfejlesztés

# V. SZAKMAI PROGRAM

## V.1. Működési modell

**Dél-Békési tranzitfoglalkoztatási program** – Az ún. BM pilot projekt célja volt, hogy **híd szerepet töltsön be a humánerőforrás-fejlesztésbe bevont célcsoportok munkatapasztalat-szerzése és a későbbi valós versenypiaci körülmények között működő szociális szövetkezetek között**. A jellemzően mezőkovácsházi járásra épített program célja volt, hogy **háztáji gazdaságok jöjjenek létre és a program eredményeként létrejövő brigádok a későbbiekben önállóan működő szociális szövetkezetekként tudjanak működni**. A 450 fős pilot főként növénytermesztéssel és állattenyésztéssel foglalkozott. Cél volt, hogy hálózatfejlesztéssel közös beszerzés, közös piacra lépés, értékesítés valósulhasson meg a brigádok között.

A **Kitörési pont a háztáji gazdaságok irányába** című program keretében a fent említett BM pilot program továbbfejlesztése, kiterjesztése valósul meg Békés megyére.

A működési modell alapját a Békés Megyei Területi Társadalmi Aktivitás Nonprofit Kft. (Békés Megyei Önkormányzat tulajdona), Dél-Békési Fejlesztési Nonprofit Kft. (Dél-Békési települések tulajdona), Dél – Békés Termelőiért Alapítvány, Munkaügyi Központ, valamint egy képzés és egy vállalati partner együttműködése teremti meg.

A **Békés Megyei Területi Társadalmi Aktivitás Nonprofit Kft. biztosítja a programban érdekelt szereplők együttműködését**. Az **önkormányzatok biztosítják** a beruházásokhoz szükséges területeket, illetve helyiségeket. **Valamennyi önkormányzat területén megvalósul egy kisebb-nagyobb beruházás**, telephelyfejlesztés.

**Dél-Békési Fejlesztési Nonprofit Kft.** (Dél-Békési települések tulajdona) a kiválasztott Békés megyei **települések aktív együttműködését segíti elő** a programban, melyhez felhasználja a korábbi pilot program során szerzett tapasztalatokat, valamint kialakított együttműködéseket.

A **Munkaügyi központ**, valamint a bevont **képző partner** a kompetenciák fejlesztésére irányuló képzési programok kidolgozásában vállal szerepet, **tanácsadások és képzések útján készíti elő a megfelelő mennyiségű és minőségű munkaerő rendelkezésre állását,** szervezi a mikro- kis- és középvállalkozások képzését, melyek elsősorban a bevont célcsoport alapkompetenciáinak, valamint munkaerő-piaci komeptenciáinak fejlesztését jelenti.

A program keretében a **Dél-Békés Termelőiért Alapítvány** a **települései brigádok egy vagy több szociális szövetkezetbe való szervezését végzi** még pedig úgy, hogy a létrejövő szociális szövetkezetek önállóan is tudjanak működni és beágyazódjanak a létrejött termelői csoportba, amely már exportképes. A pilot program során megtermelt árukat (állatok, növények, fóliaházak, takarmány, bevétel) a program lezártával ezen újonnan alakuló szociális szövetkezetek kapják meg, akik e tőkével lesznek képesek a további fejlesztések megvalósítására (hozzáadott érték növelés (feldolgozás, csomagolás, tárolás), piacra lépés, működésracionalizálás inkubátorház-szolgáltatások kialakításával, igénybevételével). A **szociális szövetkezetek** lehetnek később a feldolgozóüzemek beszállítói. A feldolgozóüzemek termékeit a **gazdasági társaság** vásárolja fel, s exportálja.

Piac

Szociális szövetkezet(ek)


Termelő brigádok


Nagykereskedő (gazdasági társaság)

Vágóhíd

(állatok esetében)

Feldolgozók (helyi GT közös érdekeltség)





GINOP telephelyfejlesztés fő tevékenységei

*Beruházási támogatással fejlesztendő tevékenységek:*

* nzív termelésben rejlő lehetőségek jobb kihasználása (vízgazdálkodás, eszközbeszerzés)
* Biomassza hasznosítás

## V.2. EFOP tevékenységek

A háztáji gazdaságok fenntartása érdekében az alábbi, a családok komplex felzárkóztatását szolgáló tevékenységek indokoltak:

1. **Projektmenedzsment (4 fő)**

A tevékenységet koordináló vezető: projektmenedzser

1 fő projektmenedzser

1 fő projektmenedzser asszisztens

1 fő pénzügyi vezető

1 fő pénzügyi asszisztens

Projektiroda működtetése

Kimenet: szakmai beszámoló, utazási-, kiküldetési rendelvények

1. **Szakmai vezetés (7 fő)**

A tevékenységeket koordináló vezető: szakmai vezető

1 fő szakmai vezető

1 fő szakmai vezető helyettes

1 fő együttműködés- és partnerkapcsolatok fejlesztéséért és kommunikációs tevékenységekért felelős vezető

1 fő szakmai képzés- és kompetenciafejlesztési programok kidolgozásért felelős vezető

1 fő prevenciós tevékenységek kialakításáért és bevezetéséért felelős vezető

1 fő mentorálásért és lemorzsolódás-kezelésért felelős vezető

Kimenet: szakmai beszámoló, utazási-, kiküldetési rendelvények

1. **Együttműködés-fejlesztés a békés megyei településekkel**

A tevékenységet koordináló vezető: együttműködés- és partnerkapcsolatok fejlesztésért felelős vezető

A Békés megyei települések együttműködésének fejlesztése érdekében szakértők által kidolgozásra kerül a település szintű együttműködési modell program, melyben szabályozásra kerülnek az együttműködés keretei (résztvevő felek feladatai, kötelezettségei, célok, együttműködők körének bővítési feltételei, stb.). Cél a BM háztáji mintaprojekt továbbfejlesztése, a célcsoport tagok bővítése az Orosháza Város Önkormányzatának gesztorálásával megvalósult programban résztvevő 19 településen túl további, legalább 19 település bevonása. A program kidolgozását együttműködés- és partnerkapcsolatok fejlesztését felelős vezető fogja koordinálni külső szakértők bevonása mellett. Az együttműködés erősítése érdekében workshop jelleggel szakmai napok kerülnek megrendezésre, melynek keretében szorosabb kapcsolatépítésre, valamint további közös problémák megoldásában való együttműködésre nyílik lehetőség. Ezen workshop jellegű szakmai munkát az együttműködés- és partnerkapcsolatok fejlesztését felelős vezető mentorálja.

Kimenet: tanulmány, workshopok dokumentációi

1. **Háztáji gazdaságok mintaprogramban érintettek, valamint az újonnan bevont hátrányos helyzetű munkavállalók programba vonása, egyéni fejlesztési tervek készítése**

A tevékenységet koordináló vezető: szakmai képzés- és kompetenciafejlesztési programok kidolgozásáért felelős vezető

A célcsoport számára egyéni fejlesztési tervek kerülnek összeállításra 5 mentorral által a projekt teljes időtartama alatt 1.000 család elérésével.

Kimenet: egyéni fejlesztési tervek

1. **Munkatapasztalatszerzés megszervezése települési brigádonként**

A tevékenységet koordináló vezető: szakmai vezető

Közmunka, szociális szövetkezetek szervezése, munkák irányítása. A megvalósítás során folyamatos kapcsolattartás a mentorokkal, cégekkel és képességfejlesztőkkel.

Kimenet: szakmai beszámoló, létrejött szociális szövetkezetek

1. **Mentorálás, lemorzsolódás-kezelés**

A tevékenységet koordináló vezető: mentorálásért és lemorzsolódás-kezelésért felelős vezető

A célcsoporttagok mentorálás és lemorzsolódás kezelése. A tevékenység megvalósításában 5 mentor vesz részt és 1000 család elérése válik lehetővé a projekt időtartama alatt.

Kimenő: mentori naplók

1. **Családok alkalmazkodóképességének javítása**

A tevékenységet koordináló vezető: mentorálásért és lemorzsolódás-kezelésért felelős vezető

Cél: Az élethosszig tartó tanulás igényének felismertetése, a munkamotiváció folyamatos biztosítása a családok körében. A projekt keretében helyszíni interjúkkal felmérésre kerül az általános életvezetési tanácsadást megalapozó komplex társadalmi állapot. Az állapotfelmérést követően kidolgozásra kerül a célcsoportra szabott családok alkalmazkodó képességét javító program, mely klubok-műhelyfoglalkozások keretében kerül lebonyolításra 3 tanácsadó bevonásával a projekt időtartama alatt. A gyakorlati elsajátítás segítése érdekében életmód tárborok kerülnek lebonyolításra

Kimenet: tanulmány

1. **A közösségi kapcsolatok fejlesztése a háztáji gazdasági mintaprogram, valamint az újonnan bevont hátrányos helyzetű munkavállalók és családtagjaik körében**

A tevékenységet koordináló vezető: együttműködés- és partnerkapcsolatok fejlesztésért felelős vezető

A célcsoportba tartozó közösség fejlesztése a projekt időtartama alatt havonta megrendezésre kerülő rendezvények keretében, valamint 2 fő szakértő bevonásával klub, illetve műhelyfoglalkozások alkalmával valósul meg. A megvalósítás során az amerikai-svéd mintájú „svéd tanulókör” módszert használjuk, melynek célja a tudásvágy felébresztése. A rendezvények ezen módszer keretében lényegében olyan fórumok, ahol az emberek segíthetnek egymásnak oly módon, hogy megoszthatják tapasztalataikat, tudásukat másokkal azért, hogy közösen változtathassanak nézőpontjaikon, hogy véleményt tudjanak formálni különböző kérdésekben, megújíthassák, felfrissíthessék gondolkodásukat, közösséget építhessenek. Tanácsadás keretében (2 fő tanácsadó bevonásával) szegregáció csökkentését segítő tevékenységek kerülnek lebonyolításra a mentorokkal, a közösségfejlesztéssel, valamint a szociális szolgáltatást nyújtókkal kapcsolatot tartva.

Kimenet: szakmai beszámolók, mentori adatlapok

1. **Alapkompetenciák fejlesztése**

A tevékenységet koordináló vezető: szakmai képzés- és kompetencia fejlesztési programok kidolgozásáért felelős vezető

A célcsoporttagok alapkompetenciáinak fejlesztése 15 fős csoportokban tanácsadók segítségével. Az tanácsadás keretében az alábbi alapkompetenciák kerülnek fejlesztésre: információfeldolgozás, önvédő mechanizmusok, testi-lelki egészség, életkörülmények javítása, szociális kompetenciák, munkamegosztás.

Kimenetek: kompetencia fejlesztési adatlap, szakmai beszámoló

1. **Munkaerő-piaci kompetenciák fejlesztése, gyakorlatorientált képzése**

A tevékenységet koordináló vezető: szakmai képzés- és kompetencia fejlesztési programok kidolgozásáért felelős vezető

Munkaerő-piaci kompetencia fejlesztési program kerül kidolgozásra szakértők által interjúkkal az érintett célcsoportra (meglévő és újonnan létrehozandó szövetkezeti tagok, valamint szövetkezetekben foglalkoztatottak családtagjai) vonatkozóan. A fejlesztési program kitér a öngondoskodásra (háztartás bevételforrásai, kiadásai és költségvetési egyensúlya, ésszerű vásárlás, megtakarítások és befektetések, gyerekek pénzügyi nevelése), a vállalkozói (vállalkozói ismeretek, vállalkozások alapítása, vállalkozási életciklusok, vállalkozói kultúra), valamint a szociális- és együttműködési készségek (kommunikáció, kooperáció, empátia, konfliktuskezelés) fejlesztésére is. A munkaerő-piaci kompetenciák elméleti megalapozása érdekében e-learning tanulást segítő oktatási anyagok kerülnek kifejlesztésre ezen témákban. A gyakorlati elsajátítás támogatása érdekében pedig a képzési program alapján műhelyfoglalkozások valósulnak meg 5 tanácsadó részvételével, valamint csoport foglalkozások keretében (15 fős csoportok) a projekt teljes időtartama alatt.

Kimenet: munkaerő-piaci kompetencia fejlesztési program, műhelyfoglalkozások, workshopok, e-learning tananyagok

1. **Egészségi állapot javítás, és prevenciós tevékenységek**

A tevékenységet koordináló vezető: prevenciós tevékenységek kialakításáért és bevezetéséért felelős vezető

Cél, a célcsoport munkakultúrájának kialakítása, az egészséges életmód szokássá tétele a közösségben. A program keretében megtörténik a háztáji gazdasági mintaprogramban résztvevők, valamint az újonnan bevont hátrányos helyzetű munkavállalók és családtagjaik egészségi állapotfelmérése helyszíni interjúkkal. Az állapotfelmérést követően az egészségi állapot javító és prevenciót támogató program kerül kidolgozásra, mely klubok-műhelyfoglalkozások keretében 5 tanácsadó közreműködésével kerül megvalósításra a projekt teljes időtartama alatt. Prevenció jelleggel szűrőnapok, valamint sport és egészségnapok kerülnek havonta megrendezésre, hogy felhívjuk a célcsoport figyelmét az egészséges életmódra és megelőzésre. Mindezek mellett e-learning oktatási anyagok is készülnek a prevenciós tevékenységek tudatosítása érdekében.

Kimenet: egészésgi állapot felmérő/fejlesztő adatlapok, egészségi állapot javító és prevenciót támogató program

1. **Minőségbiztosítás**

A tevékenységet koordináló vezető: szakmai vezető

A projekt tevékenységek magas minőségi színvonalának biztosítása érdekében a projekt eredményeképpen kidolgozásra kerülő programokat, illetve azok megvalósítását a projekt időtartama alatt folyamatosan méri, ellenőrzi.

Kimenet: minőségbiztosítási jegyzőkönyv

1. **Beruházás**

A tevékenységet koordináló vezető: szakmai vezető helyettes

Beruházás keretében kialakításra kerül a létrejövő szociális szövetkezetek termékeinek, szolgáltatásainak bemutatására szolgáló bemutató terem, vásártér. Az informatikai eszközfejlesztésnek köszönhetően a bemutató terem részeként egy e-learning oktatási terem is kialakításra kerül a szükséges informatikai eszközökkel. Mindezek mellett a szociális szövetkezetek értékesítési tevékenységének támogatása érdekében online piactér is kialakításra kerül egy webfejlesztés eredményeképpen. A munkavégzéshez szükséges eszközök beszerzésére is szükségessé válik. Ezen beruházásoknak köszönhetően széles körben megismerhetővé válnak a szociális szövetkezetek termékei, szolgáltatásai a vásárlóközönség számára, mely házzájárul a szociális szövetkezetek fenntartható működéséhez.

Kimenetek: bemutató terem, vásártér kialakítása, e-learning oktatási terem kialakítása, e-piac webportál kialakítása

1. **Kommunikációs tevékenységek**

A tevékenységet koordináló vezető: kommunikációs és marketing vezető

A projekt keretében törekszünk az elért eredmények széles körben való kommunikációjára, amihez az alábbi kommunikációs eszközöket, valamint csatornátokat használjuk:

* publikáció
* online tanácsadás működtetése a projekt weboldalon keresztül
* 8 oldalas színes, programokat bemutató kiadványok, melyek online formában megosztással és nyomtatott formában kerülnek terjesztésre
* 8 oldalas, színes, jó gyakorlatokat bemutató kiadványok, melyek online formában megosztással és nyomtatott formában kerülnek terjesztésre
* plakátok a célcsoport tájékoztatása érdekében
* szórólapok a célcsoport tájékoztatása érdekében
* ismeretterjesztő riport film keretében 15 kisebb volumenű, valamint 5 szakértői video készül filmkészítésben jártas szakemberek bevonásával
* film készítéséhez kapcsolódó dvd sokszorosítása
* tv-kampányok
* rádiókampányok
* zárótanulmány készítése

Kimenetek: kommunikációs online/offline kiadványok, filmek, online tanácsadó felület

1. **Egyéb, projekt megvalósítást támogató tevékenységek**

A tevékenységet koordináló vezető: projektmenedzser

* Kötelező projekt nyilvánosság biztosítását szolgáló tevékenységek
* Közbeszerzési eljárások lefolytatása, illetve azzal kapcsolódó költségek
* Könyvvizsgálat

Kimenetek: projekt nyilvánosságot biztosító elemek, közbeszerzési dokumentációk, könyv-vizsgálói jelentés

## V.3. GINOP tevékenységek

A gazdasági versenyképességhez szükséges humánerőforrás fejlesztés, melynek célja a társadalmi célú vállalkozások foglalkoztatási kapacitásainak bővítése:

1. **Projektmenedzsment (4 fő)**

A tevékenységet koordináló vezető: projektmenedzser

1 fő projektmenedzser

1 fő projektmenedzser asszisztens

1 fő pénzügyi vezető

1 fő pénzügyi asszisztens

Projektiroda működtetése

Kimenet: szakmai beszámoló, utazási-, kiküldetési rendelvények

1. **Szakmai vezetés (10 fő)**

A tevékenységeket koordináló vezető: szakmai vezető

1 fő szakmai vezető

1 fő szakmai vezető helyettes

1 fő kommunikációs vezető

1 fő együttműködésfejlesztésért felelős vezető

1 fő szakmai képzés- és kompetenciafejlesztési programok kidolgozásért felelős vezető

1 fő prevenciós tevékenységek kialakításáért és bevezetéséért felelős vezető

1 fő munkaerő toborzásért és lemorzsolódás-kezelésért felelős vezető

1 fő iparági és beszállítói kapcsolatért felelős vezető

1. fő gazdasági és üzletfejlesztési vezető

1 fő termékpálya-modell szervezetfejlesztési vezető

600 fő tranzitfoglalkoztatása 10 hónapig 150.000 Ft bérrel

Kimenet: szakmai beszámoló, utazási-, kiküldetési rendelvények

1. **Együttműködés-fejlesztés a békés megyei településekkel**

A tevékenységet koordináló vezető: együttműködésfejlesztésért felelős vezető

A Békés megyei települések együttműködésének fejlesztése érdekében szakértők által kidolgozásra kerül a település szintű együttműködési modell program, melyben szabályozásra kerülnek az együttműködés keretei (résztvevő felek feladatai, kötelezettségei, célok, együttműködők körének bővítési feltételei, stb.). Cél a BM háztáji mintaprojekt továbbfejlesztése, a célcsoport tagok bővítése az Orosháza Város Önkormányzatának gesztorálásával megvalósult programban résztvevő 19 településen túl további, legalább 19 település bevonása. A program kidolgozását együttműködés- és partnerkapcsolatok fejlesztését felelős vezető fogja koordinálni külső szakértők bevonása mellett. Az együttműködés erősítése érdekében workshop jelleggel szakmai napok kerülnek megrendezésre, melynek keretében szorosabb kapcsolatépítésre, valamint további közös problémák megoldásában való együttműködésre nyílik lehetőség. Ezen workshop jellegű szakmai munkát az együttműködés- és partnerkapcsolatok fejlesztését felelős vezető mentorálja.

Kimenet: tanulmány, workshopok dokumentációi

1. **Üzleti tervek készítése, gazdasági, üzleti tanácsadási, piaci részvétel tervezése**

A tevékenyésget koordináló vezető: gazdasági és üzletfejlesztési vezető

Cél a létrejött, illetve az újonnan létrejövő társadalmi vállalkozások segítése. Az üzletviteli tanácsadás a vállalkozás folyamatainak, tevékenységeinek átvilágítását, megismerését, ezt követő elemzését, valamint átalakítását, optimalizálását jelenti. Ezáltal a vezetők megtanulják, hogy a működési folyamatokat átgondolva milyen területeken fejlődhetne tovább a vállalkozás, hogyan lehetne a cégen belüli folyamatokat egyszerűsíteni - ezzel elősegítve a profit-hatékonyság növelését. Lépésenként bemutatásra kerül az üzleti terv készítésének módszertana, ami elősegíti a vállalat sikeres működését. Így az elképzelések nem csak ötletszinten maradnak meg, hanem beépíthetők a társaság üzleti profiljába. Továbbá ha egy vállalkozás rendelkezik üzleti tervvel, jelentős gazdasági és menedzsment előnyökhöz juthat, elkerülve későbbi veszteségeket, illetve kockázatokat.

Kimenetek: tanulmány, workshop, szakmai beszámoló

1. **Szervezetfejlesztési tanácsadás a modellben résztvevők és beszállítóik részére**

A tevékenységet koordináló vezető: termékpálya-modell szervezetfejlesztési vezető

A szervezetfejlesztés egyik legfontosabb területe a szervezeti átalakítás, melynek célja a hatékonyság növelése a személyzeti költségek csökkentése mellett. Ehhez kapcsolódik egy jól átgondolt stratégiai és operatív szintű humánerőforrás-menedzsment. Ez elsősorban ahhoz szükséges, hogy a személyzeti rendszerek ki- és átdolgozása megfeleljen a vállalat igényeinek. A munkaközök átalakításával, és a szerződési rendszerek átvilágításával a vállalkozás működése sokkal gördülékenyebbé válik, a folyamatok tovább egyszerűsödnek.

A szervezetfejlesztés négy alapvető szakaszra tagolódik: a jelenlegi helyzet felmérése, egy átfogó stratégiai terv kigondolása, az elfogadott terv alapján részletes implementációs terv készítése és a tervben foglaltak végrehajtása.

Kimenet: tanulmány

1. **A munkakultúra szintjének emelése a szociális gazdaságba integrálódó munkavállalók részére (készségfejlesztés)**

A tevékenyéget koordináló vezető: munkaerő toborzásáért és lemorzsolódás kezeléséért felelős vezető

A munkakultúra a korszerű technikák ismeretét és a munkavégzéssel szorosan összefüggő technológiák szakmai ismeretének alkalmazát foglalja magában. Tulajdonképpen a munkaerő társadalmi méretekben történő felkészültségének, szaktudásának szintjét és hatékonyságát kifejező komplex fogalom. A munkakultúra ezeken túl olyan pozitív személyiségvonásokat is feltételez, mint a munkafeladatokhoz, új feladatokhoz való alkotó jellegű hozzáállás, a problémamegoldókészségek fejlettsége, a problémák pozitív értékű hipotézisekkel való megközelítése. Így a munkakultúra fogalma közeli rokonságban van a művelt, alkotó, kezdeményező, tevékeny ember fogalmával. A munkakultúra fejlettsége meghatározó hatással van az adott ország, nemzetgazdaság fejlődési szintjére, ennek változására. Éppen ezért fontos továbbfejleszteni a vállalatoknál, elősegítve ezzel a gazdasági növekedést.

Kimenet: tanulmány, kompetenciafejlesztési adatlap, szakmai beszámoló

1. **Családok alkalmazkodóképességének javítása**

A tevékenységet koordináló vezető: mentorálásért és lemorzsolódás-kezelésért felelős vezető

Cél: Az élethosszig tartó tanulás igényének felismertetése, a munkamotiváció folyamatos biztosítása a családok körében. A projekt keretében helyszíni interjúkkal felmérésre kerül az általános életvezetési tanácsadást megalapozó komplex társadalmi állapot. Az állapotfelmérést követően kidolgozásra kerül a célcsoportra szabott családok alkalmazkodó képességét javító program, mely klubok-műhelyfoglalkozások keretében kerül lebonyolításra 5 tanácsadó bevonásával a projekt időtartama alatt. A gyakorlati elsajátítás segítése érdekében életmód tárborok kerülnek lebonyolításra.

Az alkalmazkodóképességet egyéb mobilitást elősegítő szolgáltatásokkal támogatjuk, úgymint gyermekfelügyelet, nevelőszemélyzet, házi gondozás).

Kimenet: tanulmány, tanácsadói beszámolók

1. **Munkaerő-piaci kompetenciák fejlesztése, gyakorlatorientált képzése**

A tevékenységet koordináló vezető: szakmai képzés- és kompetencia fejlesztési programok kidolgozásáért felelős vezető

Munkaerő-piaci kompetencia fejlesztési program kerül kidolgozásra szakértők által interjúkkal az érintett célcsoportra (meglévő és újonnan létrehozandó szövetkezeti tagok, valamint szövetkezetekben foglalkoztatottak családtagjai) vonatkozóan. A fejlesztési program kitér a öngondoskodásra (háztartás bevételforrásai, kiadásai és költségvetési egyensúlya, ésszerű vásárlás, megtakarítások és befektetések, gyerekek pénzügyi nevelése), a vállalkozói (vállalkozói ismeretek, vállalkozások alapítása, vállalkozási életciklusok, vállalkozói kultúra), valamint a szociális- és együttműködési készségek (kommunikáció, kooperáció, empátia, konfliktuskezelés) fejlesztésére is. A munkaerő-piaci kompetenciák elméleti megalapozása érdekében e-learning tanulást segítő oktatási anyagok kerülnek kifejlesztésre ezen témákban.

Kimenet: munkaerő-piaci kompetencia fejlesztési program, műhelyfoglalkozások, workshopok, e-learning tananyagok

1. **Mikro-vállalkozások képzése (piaci, jogi ismeretek a szociális gazdaság és a partnerként/alvállalkozóként belépők részére)**

A tevékenységet koordináló vezető: iparági és beszállítói kapcsolatokért felelős vezető

A mikrovállalkozások legfőbb problémája, hogy a beosztottak és a munkaadók kommunikációja nem megfelelő, nem képesek megérteni egymás motivációját. Ennek oka, hogy a cégvezető nehezen tud átlépni öngondoskodásból munkaadóvá. Gyakran ha alkalmazottakat vesznek fel, akkor kudarcok sora éri őket, mert hiányoznak a humánerőforrás-menedzsmenthez szükséges kompetenciáik.

A cél, hogy a mikrovállalkozások működését elősegítsék olyan vállalatvezetési kompetenciák átadásával, melyek biztosítják a stabil és hatékony működést. A humánerőforrás kompetencián túl segítséget nyújtson a jogi és piaci ismeretek elsajátításában, mely megkönnyíti az együttműködést más vállalatokkal és a saját alkalmazottaival egyaránt.

Kimenet: tanulmány, workshop, szakmai beszámoló

1. **Mentorálás, lemorzsolódás kezelés**

A tevékenységet koordináló vezető: mentorálásért és lemorzsolódás-kezelésért felelős vezető

A célcsoporttagok mentorálás és lemorzsolódás kezelése. A tevékenység megvalósításában 5 mentor vesz részt és 1000 fő programba való bevonása válik lehetővé a projekt időtartama alatt.

Kimenő: mentori naplók

1. **Beruházás**

A tevékenységet koordináló vezető: szakmai vezető helyettes

Beruházás keretében kialakításra kerül a létrejövő szociális szövetkezetek termékeinek, szolgáltatásainak bemutatására szolgáló bemutató terem, vásártér. Az informatikai eszközfejlesztésnek köszönhetően a bemutató terem részeként egy e-learning oktatási terem is kialakításra kerül a szükséges informatikai eszközökkel. Mindezek mellett a szociális szövetkezetek értékesítési tevékenységének támogatása érdekében online piactér is kialakításra kerül egy webfejlesztés eredményeképpen. Ezen beruházásoknak köszönhetően széles körben megismerhetővé válnak a szociális szövetkezetek termékei, szolgáltatásai a vásárlóközönség számára, mely házzájárul a szociális szövetkezetek fenntartható működéséhez.

Kimenetek: bemutató terem, vásártér kialakítása, e-learning oktatási terem kialakítása, e-piac webportál kialakítása

1. **Kommunikációs tevékenységek**

A tevékenységet koordináló vezető: kommunikációs és marketing vezető

A projekt keretében törekszünk az elért eredmények széles körben való kommunikációjára, amihez az alábbi kommunikációs eszközöket, valamint csatornátokat használjuk:

* publikáció
* online tanácsadás működtetése a projekt weboldalon keresztül
* 8 oldalas színes, programokat bemutató kiadványok, melyek online formában megosztással és nyomtatott formában kerülnek terjesztésre
* 8 oldalas, színes, jó gyakorlatokat bemutató kiadványok, melyek online formában megosztással és nyomtatott formában kerülnek terjesztésre
* plakátok a célcsoport tájékoztatása érdekében
* szórólapok a célcsoport tájékoztatása érdekében
* ismeretterjesztő riport film keretében 15 kisebb volumenű, valamint 5 szakértői video készül filmkészítésben jártas szakemberek bevonásával
* film készítéséhez kapcsolódó dvd sokszorosítása
* tv-kampányok
* rádiókampányok
* zárótanulmány készítése

Kimenetek: kommunikációs online/offline kiadványok, filmek, online tanácsadó felület

1. **Egyéb, projekt megvalósítást támogató tevékenységek**

A tevékenységet koordináló vezető: projektmenedzser

* Kötelező projekt nyilvánosság biztosítását szolgáló tevékenységek
* Közbeszerzési eljárások lefolytatása, illetve azzal kapcsolódó költségek
* Könyvvizsgálat

Kimenetek: projekt nyilvánosságot biztosító elemek, közbeszerzési dokumentációk, könyvvizsgálói jelentés

## V.4. Indikátorok becslése

### V.4.1. EFOP indikátorok

**Felzárkóztatásba bevont létszám:** 1.000 fő

A számítás alapja: a térségben 14.167 fő közfoglalkoztatott, akiknek több mint 7%-át bevonjuk munkavállalóként.

Toborzás módja: Internet, foglalkoztatók, helyi önkormányzatok intézményei (segélyezés, közmunka, családsegítő, gyermekjólét), egyház.

**Programokba bevont létszám:** 1.000 fő.

A számítás alapja: feltételezzük, hogy a korábban a pilot programba bevont 400 főn túl további, legalább 600 fő lesz képes, és áll szándékában szakmai képzéseket elvégezni, felelősségteljesen munkába állni.

### V.4.2. GINOP indikátorok

**Felzárkóztatásba bevont létszám:** 1.000 fő

**Tanácsadásban részesített munkavállalók száma**: 1.000 fő

**Kidolgozott módszertanok és képzési programok száma:** 10-20 db

**Képzést elvégző munkavállalók aránya:** 80%

# VI. FINANSZÍROZÁSI MODELL

## VI.1. A humánerőforrás-fejlesztésének lehatárolása

### VI.1.1. Az EFOP releváns intézkedése

Az **EFOP keretében kerülnek tervezésre** a programba bevont hátrányos helyzetű családok életvezetése, komplex társadalmi felzárkóztatását támogató képzések, tanácsadások, a nem formális és informális tanulás támogatása, a szakmai továbbképzések, valamint a közösségi kapcsolatok erősítsét támogató programok. A **tartósan támogatott munkalehetőségek biztosítására a leghátrányosabb helyzetű csoportok számára**, valamint a **megváltozott munkaképességűek átmeneti foglalkoztatására**. A **munkaerő piacról kiszorult halmozottan hátrányos helyzetű személyek alkalmassá tételét** aktív munkaerő-piaci eszközökben való részvételre. Azon hátrányos helyzetű személyek felzárkóztatását, akik a társadalomból kirekesztettek és/vagy szegénységben élnek, és/vagy **nagyon alacsony munkaintenzitású háztartásban élnek** a szociális hátrányok kompenzálása, leküzdése érdekében.

|  |  |  |
| --- | --- | --- |
| **EFOP intézkedés száma** | **Beavatkozások (intézkedések)** | **Pályázható konkrét célkitűzések** |
| 1.5. | Felzárkózás, területi hátrányok csökkentése | Szociális hátrányok csökkentését célzó, **integrált, területileg, tartalmilag, időben, eszközrendszerben és erőforrásokban összehangolt, egymást kiegészítő beavatkozások**, diagnózis alapú fejlesztéssel. A 2007-2014 modell programok folytatása. |
| 1.6. | Tartós szegénységben élők, romák felzárkózásának, periférikus élethelyzetek felszámolásának segítése | **A periférikus élethelyzetek felszámolása komplex programokkal a generációkon át mélyülő** (foglalkoztatási, oktatási, egészségügyi, közösségi, lakhatási és szolgáltatásokhoz való hozzáférési) **hátrányok felszámolását jelenti az eszközök összehangolt, integrált módon történő folyamatos biztosításával**, valamint az érintettek, a helyi közösségek, az önkormányzatok, civil szervezetek és egyházi jogi személyekaktív részvételével. |

### VI.1.2. GINOP releváns intézkedése

GINOP 5-ből tervezzük finanszírozni a program **kapcsolódó szakképzési és felnőttképzési beavatkozásait, a mentorálási tevékenységeket,** melyek a foglalkoztatáshoz szükségesek, valamint a munkavállalói képzéseket.

|  |  |  |
| --- | --- | --- |
| **GINOP intézkedés száma** | **Beavatkozások (intézkedések)** | **Pályázható konkrét célkitűzések** |
| 5.1.2. | Társadalmi célú vállalkozások ösztönzését | Álláskeresők, különösen az alacsony iskolai végzettségűek és rövidtávon a munkaerőpiacra integrálható inaktívak foglalkoztathatóságának javítása aktív eszközök segítségével. |
| 5.1.3. | Társadalmi célú vállalkozások támogatását | Munkaerőpiaci szolgáltatások fejlesztése, társadalmi célú vállalkozások ösztönzése és támogatása, nem állami szervezetek komplex foglalkoztatási programjai, helyi szinten egy-egy specifikus célcsoport munkaerőpiaci problémáinak orvoslására. |
| ERFA |  | Fentieken túl, tekintve, hogy az ismertetett program hosszú távú fenntarthatósága, és szerves fejlődése megkívánja, hogy egyre magasabb hozzáadott értékű tevékenységet is végezzenek a programban résztvevők, így olyan tevékenységek (non-annex termékek létrehozása, feldolgozóipari tevékenységek) is beindítására is szüksége lesz, melyekhez kapcsolódóan a GINOP ERFA prioritásaiból támogathatóak. |

A társadalmi célú vállalkozások ösztönzése és támogatása révén e vállalkozásoknak legalább részben önfenntartó működést kell elérniük. Ezen pályázatok és az azokban megfogalmazott célok ötvözik az üzleti, valamint a szociális/társadalmi szempontokat, és főként munkahelyeket teremtenek, hozzájárulva ezzel a foglalkoztatás növeléséhez. Ezen célok egyrészről egybe esnek a „Kitörési pont a háztáji gazdaságok irányába” program céljaival, részben pedig egymást is erősítik.

**Egyéb finanszírozási lehetőségek GINOP-ból**

Az eddigiekben bemutatott, nemzetgazdasági szempontból is kiemelt jelentőségű program sikere érdekében kérjük, hogy:

* a szociális szövetkezetek, társadalmi célú vállalkozások esetében a nem feldolgozóipari tevékenységek ne kerüljenek hátrányba a pályázatok elbírálásakor, a feldolgozóiparban működő szervezetekkel azonos feltételekkel pályázhassanak,
* biztosítsák a lehetőségét annak, hogy a GINOP 5. Prioritása keretéből kiemelten, célzottan is támogatható legyen a programunk keretében létrejött szociális szövetkezetek munkája,
* biztosítsák annak a lehetőségét, hogy a bemutatott pilot programból kinövő, a GINOP kedvezményezetti célcsoportjába tartozó szervezetek előnyt élvezzenek a támogatások elnyerése során, tekintettel többek között arra, hogy egyszerre több szempontból is támogatják a GINOP-ban megfogalmazott célokat,
* tekintve, hogy a program nagyobb részt SZVZ területen valósul meg, javasoljuk, hogy a feldolgozóipari vállalatok a célzottan az SZVZ-k területére kiírandó felhívások esetében ne legyen kiemelt célcsoport, tekintettel arra, hogy ezeken a hátrányos helyzetű területeken a gazdasági tevékenység bármely ágazatban való fejlesztése erősíti a többi ágazat működését, valamint direkt vagy indirekt módon növelheti az általunk bemutatott program és az annak mintájára később beindítandó további programok által létrehozott termékek felvevőpiacát,
* nagyon fontosnak tartjuk hangsúlyozni és kérni, hogy a bemutatott pilot programból kinövő, a GINOP kedvezményezetti célcsoportjába tartozó szervezetek esetében a támogatási intenzitás a lehető legmagasabb legyen, mivel ezek a szervezetek csak nagyon nagy áldozatok árán lennének képesek nagyarányú önerőt biztosítani (ami várhatóan a foglalkoztatásba bevontak hátrányos helyzetű munkavállalók létszámának csökkentését is maga után vonná).

## VI.2. Részletes költségvetés

### VI.2.1. EFOP programból

|  |  |  |  |  |  |
| --- | --- | --- | --- | --- | --- |
| **EFOP programból** | | | | | |
|  | **Tevékenységek / Munkacsomagok** | **ME.** | **Db.** | **Egységár (bruttó)** | **Ár (bruttó)** |
| **I.** | **Projekt előkészítés költségei - max.5%** |  |  |  | **56 600 000 Ft** |
|  | Általános életvezetési tanácsadást megalapozó komplex társadalmi állapotfelmérés helyszíni interjúkkal - kimenet: érintett családok száma, igényelt szolgáltatások | nap | 120 | 90 000 Ft | 10 800 000 Ft |
|  | A háztáji mintaprogramban érintettek és újonnan bevont hátrányos helyzetű munkavállalók és családtagjaik egészségi állapotfelmérése helyszíni interjúkkal - kimenet: a különböző egészségi és preventív szolgáltatásokba vonható célcsoporttagok száma | nap | 120 | 90 000 Ft | 10 800 000 Ft |
|  | Munkaerő-piaci kompetencia fejlesztési program kidolgozása szakértők által interjúkkal az érintett célcsoportra vonatkozóan, kimenet: fejlesztendő kompetenciák az öngondoskodás, a vállalkozói, valamint a szociális készségek területén | nap | 120 | 90 000 Ft | 10 800 000 Ft |
|  | Békés megyei településekkel való együttműködés fejlesztésének érdekében szakértők által kidolgozásra kerül a település szintű együttműködési modell program kidolgozása | nap | 120 | 90 000 Ft | 10 800 000 Ft |
|  | Megvalósíthatósági tanulmány | ív | 16 | 500 000 Ft | 8 000 000 Ft |
|  | Keret - közbeszerzés előkészítése | nap | 60 | 90 000 Ft | 5 400 000 Ft |
| **II.** | **Projektmenedzsment - max 2%** |  |  |  | **29 606 400 Ft** |
|  | Projektmenedzser | hó | 18 | 400 000 Ft | 7 200 000 Ft |
|  | Szocho 27% | hó | 18 | 108 000 Ft | 1 944 000 Ft |
|  | Szakképzési hozzájárulás 1,5% | hó | 18 | 6 000 Ft | 108 000 Ft |
|  | Projektmenedzser asszisztens | hó | 18 | 240 000 Ft | 4 320 000 Ft |
|  | Szocho 27% | hó | 18 | 64 800 Ft | 1 166 400 Ft |
|  | Szakképzési hozzájárulás 1,5% | hó | 18 | 3 600 Ft | 64 800 Ft |
|  | Pénzügyi vezető | hó | 18 | 400 000 Ft | 7 200 000 Ft |
|  | Szocho 27% | hó | 18 | 108 000 Ft | 1 944 000 Ft |
|  | Szakképzési hozzájárulás 1,5% | hó | 18 | 6 000 Ft | 108 000 Ft |
|  | Pénzügyi asszisztens | hó | 18 | 240 000 Ft | 4 320 000 Ft |
|  | Szocho 27% | hó | 18 | 64 800 Ft | 1 166 400 Ft |
|  | Szakképzési hozzájárulás 1,5% | hó | 18 | 3 600 Ft | 64 800 Ft |
| **III.** | **Projekt szakmai megvalósítása** |  |  |  | **60 411 000 Ft** |
|  | **Bérek összesen** |  |  |  | **41 400 000 Ft** |
|  | Szakmai vezető | hó | 18 | 400 000 Ft | 7 200 000 Ft |
|  | Szakmai vezető helyettes | hó | 18 | 300 000 Ft | 5 400 000 Ft |
|  | Együttműködés- és partnerkapcsolatok fejlesztésért és kommunikációs tevékenységekért felelős vezető | hó | 18 | 400 000 Ft | 7 200 000 Ft |
|  | Szakmai képzés- és kompetenciafejlesztési programok kidolgozásáért felelős vezető | hó | 18 | 400 000 Ft | 7 200 000 Ft |
|  | Prevenciós tevékenységek kialakításáért és bevezetéséért felelős vezető | hó | 18 | 400 000 Ft | 7 200 000 Ft |
|  | Mentorálásért és lemorzsolódás-kezelésért felelős vezető | hó | 18 | 400 000 Ft | 7 200 000 Ft |
|  | **Járulékok összesen** |  |  |  | **11 799 000 Ft** |
|  | Szocho 27% | hó | 18 | 621 000 Ft | 11 178 000 Ft |
|  | Szakképzési hozzájárulás 1,5% | hó | 18 | 34 500 Ft | 621 000 Ft |
|  | **Utazási és kiküldetési költségek (napidíj nélkül)** |  |  |  | **7 212 000 Ft** |
|  | Útiköltségek | nap | 234 | 18 000 Ft | 4 212 000 Ft |
|  | Projektvezetői szállásköltségek (Fő/nap) | nap | 200 | 15 000 Ft | 3 000 000 Ft |
| **IV.** | **Projekt megvalósításhoz igénybe vett szolgáltatások** |  |  |  | **1 699 751 000 Ft** |
|  | **Szakmai szolgáltatások 1.000 fő bevonására** |  |  |  | **1 115 400 000 Ft** |
|  | Célcsoporttagok toborzása, mentorálás a lemorzsolódás kezelése (5 mentor x 18 hó x 5 nap) Módszertan: 1 mentor 1 nap 4 családdal foglalkozik. 18 hónap alatt 5 mentorral számolva 1 000 családdal tudunk foglalkozni. | nap | 1800 | 90 000 Ft | 162 000 000 Ft |
|  | Egyéni fejlesztési tervek készítése Módszertan: a háztáji gazdaságok programban érintettek részére a mentorok átal kidolgozva (5 mentor x 18 hó x 5 nap) Módszertan: 1 mentor 1 nap 4 családdal foglalkozik. 18 hónap alatt 5 mentorral számolva 1 000 családdal tudunk foglalkozni. | nap | 1800 | 90 000 Ft | 162 000 000 Ft |
|  | Családok alkalmazkodóképességének javítása. Célcsoportra szabott program kidolgozása, klubok-műhelyfoglalkozások megszervezése (3 tanácsadó x 18 hó x 20 nap) | nap | 1080 | 90 000 Ft | 97 200 000 Ft |
|  | Munkaerő-piaci kompetenciák fejlesztése (öngondoskodó-képesség javítása, vállalkozói, nyelvi, informatikai készségek fejlesztése). Képzési programkidolgozás, klubok-műhelyfoglalkozások megszervezése, lebonyolítása (5 tanácsadó x 18 hó x 20 nap) | nap | 1800 | 90 000 Ft | 162 000 000 Ft |
|  | Egészségi állapot javítás, és prevenciós tevékenységek (a háztáji gazdasági mintaprogramban résztvevők egészséges munkakulturájának kialakítása, az egészséges életmód szokássá tétele a közösségben, új tevékenységek az eddigi programokhoz képest) Programkidolgozás, klubok-műhelyfoglalkozások megszervezése (5 tanácsadó x 18 hó x 20 nap) | nap | 1800 | 90 000 Ft | 162 000 000 Ft |
|  | Közösségi kapcsolatok fejlesztése a háztáji gazdaság mintaprogram, valamint az újonnan bevont hátrányos helyzetű munkavállalók és családtagjaik körében, klubok-műhelyfoglalkozások keretében (2 fő x 18 hó x 20 nap) | nap | 720 | 90 000 Ft | 64 800 000 Ft |
|  | Szegregáció-csökkentését segítő tevékenységek tanácsadói jellegű tevékenység, kapcsolatot tartva a mentorokkal, a közösségfejlesztéssel, a szociális szolgáltatást nyújtókkal (2 fő x 18 hó x 10 nap) | nap | 240 | 90 000 Ft | 21 600 000 Ft |
|  | Munkavállalók gyakorlatorientált képzése (1000 fő / 15 fős csoport x 12 nap, felkészüléssel) | nap | 820 | 100 000 Ft | 82 000 000 Ft |
|  | Munkatapasztalat-szerzés megszervezése települési team-enként (közmunka, szociális szövetkezet szervezése, kapcsolat a mentorokkal, a cégekkel és a képességfejlesztőkkel) majd a munkák irányítása (18 hó x 20 nap x 2 irányító) | nap | 720 | 90 000 Ft | 64 800 000 Ft |
|  | Munkaerőpiaci kompetenciák fejlesztését támogató informatikai fejlesztés - e-learning oktatási anyagok kidolgozása öngondoskodó-képesség javítása, vállalkozói készségek, valamint szociális- és együttműködési készségek fejlesztése témakörökben | nap | 860 | 100 000 Ft | 86 000 000 Ft |
|  | Prevenciót támogató informatikai fejlesztés - e-learning programok fejlesztése | nap | 240 | 100 000 Ft | 24 000 000 Ft |
|  | Célcsoporttagok alapkompetenciáinak fejlesztése (15 fős csoportokban, felkészüléssel együtt) | nap | 300 | 90 000 Ft | 27 000 000 Ft |
|  | **Bérleti díjak összesen** |  |  |  | **433 800 000 Ft** |
|  | Tangazdaságok bérlése: 600 fő bevont, átlag 15 fővel 45 brigád (= 45 település) x 800.000 Ft/hó bérleti díj a tangazdaságra = 9.600.000/ év x 45 tangazdaság | hó | 18 | 24 000 000 Ft | 432 000 000 Ft |
|  | Oktatási célú helyiségek bérlése (18 hó) | hó | 18 | 100 000 Ft | 1 800 000 Ft |
|  | **Rendezvényszervezés** |  |  |  | **104 400 000 Ft** |
|  | Közösségi rendezvények | nap | 18 | 1 200 000 Ft | 21 600 000 Ft |
|  | Sport- és egészségnapok | nap | 18 | 1 200 000 Ft | 21 600 000 Ft |
|  | Szűrőnapok | nap | 6 | 1 200 000 Ft | 7 200 000 Ft |
|  | Életmód táborok (6 nap x 20 csoport x 20 fő x 18 hónap) étkezés, utazás, szállás és életmód-foglalkozás | nap | 3600 | 10 000 Ft | 36 000 000 Ft |
|  | Békés megyei településekkel közös programok szervezése | nap | 18 | 1 000 000 Ft | 18 000 000 Ft |
|  | **Egyéb szakmai szolgáltatások** |  |  |  | **16 200 000 Ft** |
|  | Minőségbiztosítás (havi 5 nap x 18) | nap | 90 | 90 000 Ft | 8 100 000 Ft |
|  | Eredmények mérése | nap | 90 | 90 000 Ft | 8 100 000 Ft |
|  | **Kommunikációs szakmai szolgáltatások** |  |  |  | **29 951 000 Ft** |
|  | Publikációs költség | db | 6 | 136 000 Ft | 816 000 Ft |
|  | Online tanácsadás működtetése a projekt weboldalán | nap | 120 | 40 000 Ft | 4 800 000 Ft |
|  | 8 oldalas, színes, programokat bemutató kiadványok, melyek online formában megosztással és nyomtatott formában kerülnek terjesztésre. Összesen 10.000 db | db | 5000 | 650 Ft | 3 250 000 Ft |
|  | 8 oldalas, színes, jó gyakorlatokat bemutató kiadványok, melyek online formában megosztással és nyomtatott formában kerülnek terjesztésre. Összesen 10.000 db | db | 5000 | 650 Ft | 3 250 000 Ft |
|  | Plakátok a célcsoport tájékoztatása érdekében. Az ár tartalmazza: nyomdai költség, kiszállítás. | db | 5000 | 400 Ft | 2 000 000 Ft |
|  | Szórólapok a célcsoport tájékoztatása érdekében. Az ár tartalmazza: nyomdai költség, kiszállítás. | db | 5000 | 157 Ft | 785 000 Ft |
|  | Ismeretterjesztő riportfilm keretében 15 kisebb volumenű, valamint 5 szakértői video készül, filmkészítésben jártas szakemberek bevonásával. 20 videó x 16 szakérői nap = 320 nap | db | 3 | 300 000 Ft | 900 000 Ft |
|  | Film készítéséhez kapcsolódó DVD sokszorosítása, 6.000 db esetében kb. 500 Ft/db | db | 12 | 50 000 Ft | 600 000 Ft |
|  | TV-kampány | db | 30 | 85 000 Ft | 2 550 000 Ft |
|  | Rádiókampány | db | 100 | 80 000 Ft | 8 000 000 Ft |
|  | Zárótanulmány | db | 2500 | 1 200 Ft | 3 000 000 Ft |
| **V.** | **Egyéb szolgáltatások** |  |  |  | **27 340 000 Ft** |
|  | **Nyilvánosság biztosításának költsége** |  |  |  | **8 890 000 Ft** |
|  | Kommunikáció cselekvési terv | db | 1 | 500 000 Ft | 500 000 Ft |
|  | Sajtóesemények szervezése, sajtómegjelenések összegyűjtése (nyitórendezvény) | db | 1 | 150 000 Ft | 150 000 Ft |
|  | Nyomtatott tájékoztatók készítése és lakossági terjesztése | db | 2000 | 50 Ft | 100 000 Ft |
|  | Internetes honlap (aloldal) készítése és folyamatos működtetése, frissítése | db | 28 | 70 000 Ft | 1 960 000 Ft |
|  | Partnerek tájékoztatása direkt mailek formájában |  | 1 | 3 200 000 Ft | 3 200 000 Ft |
|  | Lakossági fórum, közmeghallgatás | db | 1 | 150 000 Ft | 150 000 Ft |
|  | Sajtóközlemény a projekt indításáról és sajtómegjelenések összegyűjtése | db | 1 | 80 000 Ft | 80 000 Ft |
|  | Sajtónyilvános esemény (az információs adatbázis elkészültekor) | db | 1 | 150 000 Ft | 150 000 Ft |
|  | Sajtómegjelenés (nyomtatott és online) | db | 2 | 50 000 Ft | 100 000 Ft |
|  | Sajtómegjelenés (TV) | db | 2 | 200 000 Ft | 400 000 Ft |
|  | C típusú tájékoztatási tábla | db | 1 | 50 000 Ft | 50 000 Ft |
|  | Fotódokumentáció készítése | db | 1 | 250 000 Ft | 250 000 Ft |
|  | Projektátadó rendezvény (projektzáró) | db | 1 | 150 000 Ft | 150 000 Ft |
|  | Sajtóközlemények | db | 15 | 80 000 Ft | 1 200 000 Ft |
|  | Eredmény kommunikációs információs anyagok, kiadványok készítése | db | 2000 | 200 Ft | 400 000 Ft |
|  | D típusú emlékeztető tábla | db | 1 | 50 000 Ft | 50 000 Ft |
|  | **Közbeszerzési eljárások lebonyolításával kapcsolatos költségek** |  |  |  | **14 450 000 Ft** |
|  | Közbeszerzési szakértő díja (1%) | db | 1 | 12 000 000 Ft | 12 000 000 Ft |
|  | Hirdetési költségek | db | 15 | 80 000 Ft | 1 200 000 Ft |
|  | Ajánlati felhívás elkészítésének költségei | db | 5 | 250 000 Ft | 1 250 000 Ft |
|  | **Könyvvizsgálói díjak** |  |  |  | **4 000 000 Ft** |
|  | Könyvvizsgáló díja (1%) | db | 1 | 4 000 000 Ft | 4 000 000 Ft |
| **VI.** | **Egyéb, a projekt végrehajtásával összefüggő általános költség (max 10%)** |  |  |  | **5 400 000 Ft** |
|  | Projektiroda működése (papír, posta, bank) | hó | 18 | 300 000 Ft | 5 400 000 Ft |
| **VII.** | **Beruházás (max. 8%)** |  |  |  | **121 000 000 Ft** |
|  | Bemutató terem, vásártér kialakítása | db | 1 | 35 000 000 Ft | 35 000 000 Ft |
|  | Onine piactér kialakítása | db | 1 | 7 000 000 Ft | 7 000 000 Ft |
|  | Eszközfejlesztés | db | 1 | 73 000 000 Ft | 73 000 000 Ft |
|  | Informatikai eszközfejlesztés (bemutató terem kialakításához szükséges informatikai eszközfejlesztés) | db | 1 | 6 000 000 Ft | 6 000 000 Ft |
| **VIII.** | **Tartalék (max. 5%)** |  |  |  | **0 Ft** |
|  | **Összesen:** |  |  |  | **2 000 108 400 Ft** |

### VI.2.2. GINOP programból

|  |  |  |  |  |  |
| --- | --- | --- | --- | --- | --- |
| **GINOP programból** | | | | | |
|  | **Tevékenységek / Munkacsomagok** | **ME.** | **Db.** | **Egységár (bruttó)** | **Ár (bruttó)** |
| **I.** | **Projekt előkészítés költségei - max.5%** |  |  |  | **88 100 000 Ft** |
|  | Együttműködési modell kidolgozása a programterület munkaadóival | nap | 90 | 90 000 Ft | 8 100 000 Ft |
|  | Termelési kapacitásokfejlesztését támogató program kidolgozása | nap | 90 | 90 000 Ft | 8 100 000 Ft |
|  | Feldolgozóipari kapacitások bővítése komplex program (Üzleti tervek készítése a termelő szociális szövetkezetek + feldolgozóipari tevékenységek + szállítmányozás, logisztika tevékenységeire, telephely-fejlesztés, humán erőforrás-fejlesztés, üzleti tervek | nap | 200 | 90 000 Ft | 18 000 000 Ft |
|  | Helyi mikro-, kis- és középvállalkozások vezetőinek kompetencia-felmérése interjúkkal | nap | 120 | 90 000 Ft | 10 800 000 Ft |
|  | A gazdaságfejlesztési modellben érdekelt képző intézmények és vállalatok szakmai, nyelvi és munkaerő-piaci képzési igényfelmérése | nap | 120 | 90 000 Ft | 10 800 000 Ft |
|  | Piackutatás - külpiacok elemzése | nap | 120 | 90 000 Ft | 10 800 000 Ft |
|  | Engedélyezési tervek, díjak | nap | 90 | 90 000 Ft | 8 100 000 Ft |
|  | Megvalósíthatósági tanulmány | ív | 16 | 500 000 Ft | 8 000 000 Ft |
|  | Keret - közbeszerzés előkészítése | nap | 60 | 90 000 Ft | 5 400 000 Ft |
| **II.** | **Projektmenedzsment - max 2%** |  |  |  | **39 475 200 Ft** |
|  | Projektmenedzser | hó | 24 | 400 000 Ft | 9 600 000 Ft |
|  | Szocho 27% | hó | 24 | 108 000 Ft | 2 592 000 Ft |
|  | Szakképzési hozzájárulás 1,5% | hó | 24 | 6 000 Ft | 144 000 Ft |
|  | Projektmenedzser asszisztens | hó | 24 | 240 000 Ft | 5 760 000 Ft |
|  | Szocho 27% | hó | 24 | 64 800 Ft | 1 555 200 Ft |
|  | Szakképzési hozzájárulás 1,5% | hó | 24 | 3 600 Ft | 86 400 Ft |
|  | Pénzügyi vezető | hó | 24 | 400 000 Ft | 9 600 000 Ft |
|  | Szocho 27% | hó | 24 | 108 000 Ft | 2 592 000 Ft |
|  | Szakképzési hozzájárulás 1,5% | hó | 24 | 6 000 Ft | 144 000 Ft |
|  | Pénzügyi asszisztens 1. | hó | 24 | 240 000 Ft | 5 760 000 Ft |
|  | Szocho 27% | hó | 24 | 64 800 Ft | 1 555 200 Ft |
|  | Szakképzési hozzájárulás 1,5% | hó | 24 | 3 600 Ft | 86 400 Ft |
| **III.** | **Projekt szakmai megvalósítása** |  |  |  | **1 284 096 000 Ft** |
|  | **Bérek összesen** |  |  |  | **993 600 000 Ft** |
|  | Szakmai vezető | hó | 24 | 400 000 Ft | 9 600 000 Ft |
|  | Szakmai vezető helyettes | hó | 24 | 300 000 Ft | 7 200 000 Ft |
|  | Kommunikációs vezető | hó | 24 | 400 000 Ft | 9 600 000 Ft |
|  | Szakmai képzés- és kompetenciafejlesztéséért felelős vezető | hó | 24 | 400 000 Ft | 9 600 000 Ft |
|  | Iparági és beszállítói kapcsolatokért felelős vezető | hó | 24 | 400 000 Ft | 9 600 000 Ft |
|  | Prevenciós tevékenységek kialakításáért és bevezetéséért felelős vezető | hó | 24 | 400 000 Ft | 9 600 000 Ft |
|  | Együttműködés fejlesztésért felelős vezető | hó | 24 | 400 000 Ft | 9 600 000 Ft |
|  | Gazdasági és üzletfejlesztési vezető | hó | 24 | 400 000 Ft | 9 600 000 Ft |
|  | Termékpálya-modell szervezetfejlesztési vezető | hó | 24 | 400 000 Ft | 9 600 000 Ft |
|  | Munkaerő toborzásért és lemorzsolódás-kezeléséért felelős vezető | hó | 24 | 400 000 Ft | 9 600 000 Ft |
|  | Tranzitfoglalkoztatás 600 főre 10 hó | hó | 10 | 150 000 Ft | 900 000 000 Ft |
|  | **Járulékok összesen** |  |  |  | **283 176 000 Ft** |
|  | Szocho 27% | hó | 24 | 1 053 000 Ft | 268 272 000 Ft |
|  | Szakképzési hozzájárulás 1,5% | hó | 24 | 58 500 Ft | 14 904 000 Ft |
|  | **Utazási és kiküldetési költségek (napidíj nélkül)** |  |  |  | **7 320 000 Ft** |
|  | Útiköltségek | nap | 240 | 18 000 Ft | 4 320 000 Ft |
|  | Projektvezetői szállásköltségek (Fő/nap) | nap | 200 | 15 000 Ft | 3 000 000 Ft |
| **IV.** | **Projekt megvalósításhoz igénybe vett szolgáltatások** |  |  |  | **513 611 000 Ft** |
|  | **Szakmai szolgáltatások 1.000 fő bevonására** |  |  |  | **316 800 000 Ft** |
|  | Célcsoporttagok mentorálása, lemorzsolódás kezelése 1000 fő programba vonása (5 mentor x 24 hó x 5 nap) | nap | 600 | 90 000 Ft | 54 000 000 Ft |
|  | Munkaerő alkalmazkodóképességének javítása (alapkompetenciák fejlesztése, a munkakultúra kialakítása). Célcsoportra szabott program kidolgozása, klubok-műhelyfoglalkozások megszervezése (5 tanácsadó x 24 hó x 5 nap) | nap | 600 | 90 000 Ft | 54 000 000 Ft |
|  | Munkaerő-piaci kompetenciák fejlesztése (öngondoskodó-képesség javítása, vállalkozói készségek fejlesztése). Programkidolgozás, klubok-műhelyfoglalkozások megszervezése (5 tanácsadó x 24 hó x 5 nap) | nap | 600 | 90 000 Ft | 54 000 000 Ft |
|  | Szakmai képzési programok elméleti tananyagainak kidolgozása e-learning formában | nap | 600 | 90 000 Ft | 54 000 000 Ft |
|  | Helyi őstermelők és mikro-vállalkozások (mint beszállítók) képzése (piaci, jogi ismeretek a modell működésének biztonsága érdekében) 1000 fő x 24 óra (felkészüléssel) 15 fős csoportok | nap | 300 | 100 000 Ft | 30 000 000 Ft |
|  | Üzletviteli és szervezetfejlesztési tanácsadás a modellben résztvevők és beszállítók részére | nap | 120 | 100 000 Ft | 12 000 000 Ft |
|  | Vezetőképzés | nap | 120 | 150 000 Ft | 18 000 000 Ft |
|  | Érzékenyítő tréningek | nap | 120 | 90 000 Ft | 10 800 000 Ft |
|  | Egyéb mobilitást elősegítő szolgáltatások (gyermekfelügyelet, nevelőszemélyzet, házi gondozás) | nap | 60 | 500 000 Ft | 30 000 000 Ft |
|  | **Célcsoporttagoknak juttatott ellátás** |  |  |  | **30 000 000 Ft** |
|  | Célcsoporttagok utazási költségtérítés (1.000 fő részére 200 km) | km | 200000 | 50 Ft | 10 000 000 Ft |
|  | Célcsoporttagok ellátása (1000 fő x havi 1 ellátást feltételezve 10 hónapon keresztül) | fő | 10000 | 2 000 Ft | 20 000 000 Ft |
|  | **Bérleti díjak összesen** |  |  |  | **14 400 000 Ft** |
|  | Önkormányzati területek bérlése (24 hó) | hó | 24 | 500 000 Ft | 12 000 000 Ft |
|  | Oktatási célú helyiségek bérlése (24 hó) | hó | 24 | 100 000 Ft | 2 400 000 Ft |
|  | **Rendezvényszervezés** |  |  |  | **108 600 000 Ft** |
|  | Tematikus work shop-ok a termékpálya modell működéséhez kapcsolódóan | nap | 24 | 1 200 000 Ft | 28 800 000 Ft |
|  | Jó gyakorlatokat bemutató work shop-ok, a szervezetfejlesztéshez kapcsolódóan | nap | 18 | 1 200 000 Ft | 21 600 000 Ft |
|  | Munkahelyi egészségnapok (szűrések, érzékenyítés) | nap | 24 | 1 200 000 Ft | 28 800 000 Ft |
|  | Együttműködés fejlesztést támogató workshopok szervezése | nap | 12 | 1 200 000 Ft | 14 400 000 Ft |
|  | Munkaerő-toborzó work shop-ok (szomszédos térségekből, nagyvárosokból munkaerő toborzás) | nap | 6 | 2 500 000 Ft | 15 000 000 Ft |
|  | **Egyéb szakmai szolgáltatások** |  |  |  | **12 960 000 Ft** |
|  | Minőségbiztosítás (havi 3 nap x 24) | nap | 72 | 90 000 Ft | 6 480 000 Ft |
|  | Eredmények mérése | nap | 72 | 90 000 Ft | 6 480 000 Ft |
|  | **Kommunikációs szakmai szolgáltatások** |  |  |  | **30 851 000 Ft** |
|  | Publikációs költség | db | 6 | 136 000 Ft | 816 000 Ft |
|  | Online tanácsadás működtetése a projekt weboldalán | nap | 120 | 40 000 Ft | 4 800 000 Ft |
|  | 8 oldalas, színes, programokat bemutató kiadványok, melyek online formában megosztással és nyomtatott formában kerülnek terjesztésre. Összesen 5.000 db | db | 5000 | 650 Ft | 3 250 000 Ft |
|  | 8 oldalas, színes, jó gyakorlatokat bemutató kiadványok, melyek online formában megosztással és nyomtatott formában kerülnek terjesztésre. Összesen 5.000 db | db | 5000 | 650 Ft | 3 250 000 Ft |
|  | Plakátok a célcsoport tájékoztatása érdekében. Az ár tartalmazza: nyomdai költség, kiszállítás. | db | 5000 | 400 Ft | 2 000 000 Ft |
|  | Szórólapok a célcsoport tájékoztatása érdekében. Az ár tartalmazza: nyomdai költség, kiszállítás. | db | 5000 | 157 Ft | 785 000 Ft |
|  | Ismeretterjesztő riportfilm keretében 15 kisebb volumenű, valamint 5 szakértői video készül, filmkészítésben jártas szakemberek bevonásával. 20 videó x 16 szakérői nap = 320 nap | db | 6 | 300 000 Ft | 1 800 000 Ft |
|  | Film készítéséhez kapcsolódó DVD sokszorosítása, 6.000 db esetében kb. 500 Ft/db | db | 12 | 50 000 Ft | 600 000 Ft |
|  | TV-kampány | db | 30 | 85 000 Ft | 2 550 000 Ft |
|  | Rádiókampány | db | 100 | 80 000 Ft | 8 000 000 Ft |
|  | Zárótanulmány | db | 2500 | 1 200 Ft | 3 000 000 Ft |
| **V.** | **Egyéb szolgáltatások** |  |  |  | **27 326 000 Ft** |
|  | **Nyilvánosság biztosításának költsége** |  |  |  | **8 876 000 Ft** |
|  | Kommunikáció cselekvési terv | db | 1 | 500 000 Ft | 500 000 Ft |
|  | Sajtóesemények szervezése, sajtómegjelenések összegyűjtése (nyitórendezvény) | db | 1 | 136 000 Ft | 136 000 Ft |
|  | Nyomtatott tájékoztatók készítése és lakossági terjesztése | db | 2000 | 50 Ft | 100 000 Ft |
|  | Internetes honlap (aloldal) készítése és folyamatos működtetése, frissítése | db | 28 | 70 000 Ft | 1 960 000 Ft |
|  | Partnerek tájékoztatása direkt mailek formájában | db | 1 | 3 200 000 Ft | 3 200 000 Ft |
|  | Lakossági fórum, közmeghallgatás | db | 1 | 150 000 Ft | 150 000 Ft |
|  | Sajtóközlemény a projekt indításáról és sajtómegjelenések összegyűjtése | db | 1 | 80 000 Ft | 80 000 Ft |
|  | Sajtónyilvános esemény (az információs adatbázis elkészültekor) | db | 1 | 150 000 Ft | 150 000 Ft |
|  | Sajtómegjelenés (nyomtatott és online) | db | 2 | 50 000 Ft | 100 000 Ft |
|  | Sajtómegjelenés (TV) | db | 2 | 200 000 Ft | 400 000 Ft |
|  | C típusú tájékoztatási tábla | db | 1 | 50 000 Ft | 50 000 Ft |
|  | Fotódokumentáció készítése | db | 1 | 250 000 Ft | 250 000 Ft |
|  | Projektátadó rendezvény (projektzáró) | db | 1 | 150 000 Ft | 150 000 Ft |
|  | Sajtóközlemények | db | 15 | 80 000 Ft | 1 200 000 Ft |
|  | Eredmény kommunikációs információs anyagok, kiadványok készítése | db | 2000 | 200 Ft | 400 000 Ft |
|  | D típusú emlékeztető tábla | db | 1 | 50 000 Ft | 50 000 Ft |
|  | **Közbeszerzési eljárások lebonyolításával kapcsolatos költségek** |  |  |  | **14 450 000 Ft** |
|  | Közbeszerzési szakértő díja (1%) | db | 1 | 12 000 000 Ft | 12 000 000 Ft |
|  | Hirdetési költségek | db | 15 | 80 000 Ft | 1 200 000 Ft |
|  | Ajánlati felhívás elkészítésének költségei | db | 5 | 250 000 Ft | 1 250 000 Ft |
|  | **Könyvvizsgálói díjak** |  |  |  | **4 000 000 Ft** |
|  | Könyvvizsgáló díja (1%) | db | 1 | 4 000 000 Ft | 4 000 000 Ft |
| **VI.** | **Egyéb, a projekt végrehajtásával összefüggő általános költség (max 10%)** |  |  |  | **7 200 000 Ft** |
|  | Projektiroda működése (papír, posta, bank) | hó | 24 | 300 000 Ft | 7 200 000 Ft |
| **VII.** | **Beruházás (max. 8%)** |  |  |  | **40 190 000 Ft** |
|  | Telephelyi beruházások | db | 1 | 30 000 000 Ft | 30 000 000 Ft |
|  | Munkatapasztalat-szerzéshez biztosított infrastruktúra-fejlesztés | db | 1 | 5 000 000 Ft | 5 000 000 Ft |
|  | Informatikai eszközfejlesztés | db | 1 | 5 190 000 Ft | 5 190 000 Ft |
| **VIII.** | **Tartalék (max. 5%)** |  |  |  | **0 Ft** |
|  | **Összesen:** |  |  |  | **1 999 998 200 Ft** |

# VII. PROJEKTGAZDA ELÉRHETŐSÉGE

**Békés Megyei Területi Társadalmi Aktivitás Nonprofit Kft.**

5600 Békéscsaba, Árpád sor 18.

[teruletfejlesztes@bekesmegye.hu](mailto:teruletfejlesztes@bekesmegye.hu)

Wengertner Bernadett, ügyvezető

**Európai Uniós Társadalmi Célú Nonprofit Kft.**

5900 Orosháza, Mikszáth Kálmán utca 2.

[osszefogas.nonprofit@gmail.com](mailto:osszefogas.nonprofit@gmail.com)

Szőke-Molnár Tibor

1. KSH.hu 2014-es adat [↑](#footnote-ref-1)
2. Forrás: KSH statisztikák és adatok [↑](#footnote-ref-2)
3. Forrás: KSH Népességtudományi Kutatóintézet: Demográfiai portré, 2012 [↑](#footnote-ref-3)
4. Forrás: KSH: Magyarország Társadalmi atlasza [↑](#footnote-ref-4)
5. Forrás: Statisztikai tájékoztató, Békés megye, 2013/3 [↑](#footnote-ref-5)
6. forrás: KSH népszámlálási adatbázis (2011-es adatok) [↑](#footnote-ref-6)
7. Forrás: Iskolai végzettség és egészségi állapot, Tahin Tamás – Jeges Sára – Lampek Kinga, Demográfia 2000; Egészség esélyek, Kovács Katalin, 2006 [↑](#footnote-ref-7)
8. Forrás: Nemzeti Társadalmi Felzárkózási Stratégia (2011-2020) [↑](#footnote-ref-8)
9. Forrás: Békés Megye Területfejlesztési Koncepciója, 2014. február [↑](#footnote-ref-9)
10. Forrás: KSH [↑](#footnote-ref-10)
11. http://kozfoglalkoztatas.bm.hu/ [↑](#footnote-ref-11)